Apel vozačima da ne koriste vozila bez prijeke potrebe | Palelive.com\nPočetna Regija Istočno Sarajevo Apel vozačima da ne koriste vozila bez prijeke potrebe\nISTOČNO SARAJEVO – Iz Centra javne bezbjednosti Istočno Sarajevo apelovali su danas da vozači ne koriste automobile bez prijeke potrebe, jer su iz komunalnih preduzeća ukazali na problem automobila parkiranih na putevima.\nPortparol ovog CJB Danka Tešić ukazala je na to da jedan broj vozača, nakon što mašine očiste puteve, izlaze i ostavljaju automobile na glavnim i sporednim putevima zbog čega mašine nisu u mogućnosti da očiste snijeg.\n“Ako vozači ne budu poštovali naš apel, bićemo prinuđeni da preduzimamo represivne mjere”, rekla je Tešićeva Srni.\nOna je rekla da se, zbog snježnih padavina, otežano saobraća na području opština za koje je nadležan Centar javne bezbjednosti Istočno Sarajevo.\n“Nekoliko lavina koje su se sinoć sručile na puteve Sarajevo – Foča, Rogatica -Višegrad, Dobrun – Vardište, ali i na drugim dionicama dovele su do totalne obustave saobraćaja. Zbog vanrednog stanja, policija je u pripravnosti i u saradnji sa nadležnim preduzećima za održavanje puteva čini se sve da se saobraćaj normalizuje”, naglasila je Tešićeva.\nPrethodni članakSavić: Situacija teška, ali pod kontrolom\nNaredni članakSpašeni putnici, probili se kroz smetove


KAPITEN NE MENJA SREDINU Čelnici Intera poslali jasnu poruku Juventusu, Realu i Čelsiju\nKapiten i najbolji strelac Intera Mauro Ikardi ostaće u milanskom klubu i naredne sezone, izjavio je potpredsednik Havijer Zaneti.\nProslavljeni argentinski fudbaler je tako stavio tačku na spekulacije i interesovanje Juventusa, Real Madrida i Čelsija za odličnog Argentinca, koji trenutno može da ode za 110 miliona evra, koliko iznosi izlazna klauzula do 15. juna.\n"Kada imate tako vrhunskog igrača u timu, onda je normalno da stižu ponude, ali je Mauro kapiten i pokretač Intera. Srećni smo što ga imamo i nismo zabrinuti zbog spekulacija oko transfera, jer je izrazio želju da ostane i igra Ligu šampiona. Svakim potezom dokazuje koliko voli Inter", rekao je Zaneti, a prenosi "Korijere delo Sport".\nOvaj 25-godišnji fudbaler u tek završenoj sezoni, zajedno sa Ćirom Imobileom iz Lacija, bio je najbolji strelac Serije A sa 29 golova.\nIpak, ni takav učinak mu nije doneo mesto u reprezentaciji Argentine za Svetsko prvenstvo u Rusiji.


Aerodrom u Nišu bi teško opstao da nije države\nTanjug 11. oktobra 2021. 16:02\nNIŠ – Na svečanosti povodom 35 godina postojanja aerodroma ,,Konstantin Veliki“ gradonačelnica Niša Dragana Sotirovski istakla je da bi se aerodrom tesko održao za vreme pandemije da republika nije preuzela upravljanje.\n„Važno je sto država prepoznaje njegovu važnost i to što će uložiti više od 20 miliona evra. Onda ćemo se zaista naći na pravoj raskrsnici puteva“, rekla je Sotirovski.\nGradonačelnica je objasnila da grad sa skromnim sredstvima u budzetu verovatno ne bi mogao da se nosi sa nevoljama koje je ovoj industriji donela pandemija.\nDodala je da će grad i dalje pomagati aerodromu, kao i da se radi na uvođenju novih linija za koje građani pokazuju najveće interesovanje, do Moskve, Istanbula i Šarm el Šeika.\nDirektor Aerodroma Srbije Mihajlo Zdravković je na današnjoj svečanosti uručio priznanja pojedincima, kompanijama i institucijama koje su obeležile 35-godišnju istoriju aerodroma u Nišu.\n„Prethodnih 35 godina aerodroma je bilo izuzetno turbulentno. Imali smo uspone i padove, bombardovanje, proteste… Nadamo se boljoj istoriji“, naveo je Zdravković.\nOn je podsetio da se sada više ulaže u aerodrom, da se radi na izgradnji nove zgrade terminala, kontrolnog tornja, na proširenju platforme za prihvat većeg broja aviona, te na sanaciji poletno-sletne staze.\n„Važno je da mi budemo spremni infrastrukturno, a od samih kompanija zavisi kada će one krenuti sa letom. Nije realno da to bude pre početka letnje sezone“, rekao je Zdravković izrazivši očekivanje da će sa letnjim redom vožnje, od aprila 2022. godine, dostići broj destinacija od pre početka pandemije.


13.01.2022. / 11:16\nBANJALUKA – Unos obaveza za multilateralnu kompenzaciju počinje u 21. februara i trajaće do narednog dana, do 15 časova, a pred privrednicima i javnim sektorom u Srpskoj to je prva šansa za prebijanje dugova u ovoj godini.\nOstalih pet ovogodišnjih kompenzacija predviđeno je za april, jun, avgust, oktobar i decembar.\nGoran Račić, predsjednik Područne privredne komore Banjaluka, u razgovoru za “Nezavisne novine” kaže da, kada su predlagali Vladi RS donošenje Zakona o multilateralnoj kompenzaciji, htjeli su da se putem kompenzacija značajnije utiče na poboljšanje likvidnosti kompanija, očekujući da će se naći mehanizmi da se sve kompanije i privredna društva uključe u taj sistem.\n“U početku je to bilo zadovoljavajuće, ali je svaka naredna kompenzacija imala sve manji broj prijavljenih učesnika i smatramo da se na tom pitanju mora nešto mijenjati. Ako se ovako nastavi, izgubiće značaj koji smo očekivali kada smo predlagali zakon, jer se prijavljuje mali broj firmi, zbog čega su rezultati multilateralne kompenzacije nezadovoljavajući”, kazao je Račić.\nKako je dodao, ukoliko nema određenih sankcija, ljudi se ne prijavljuju, zbog čega treba preduzeti adekvatne mjere.\nIstiče da Poreska uprava RS, ali i Vlada RS treba putem određenih mjera da primoraju sve privredne subjekte koje učestvuju u platnom prometu. “U prvoj godini kada je počela primjena Zakona o jedinstvenom sistemu za multilateralne kompenzacije i cesije, u Srpskoj smo imali najveći iznos kompenzovanih potraživanja”, kazao je Račić i istakao da su tada bila predviđena samo dva kruga.\n“Mi smo tražili da se povećava broj multilateralnih kompenzacija u toku godine, ali kako prolazi vrijeme, sve manji broj privrednih subjekata uključuje se u taj sistem i zbog toga imamo rezultat koji bi, po našim procjenama, bio daleko bolji kada bi obuhvat bio veći”, pojasnio je Račić\nDodaje da je nekoliko stotina društva koja se prijave i učestvuje veoma mali broj u odnosu na broj onih koji stvarno učestvuju u poslovnom prometu.\nPodsjetimo, multilateralna kompenzacija je način kompenzovanja tj. prebijanja obaveza i potraživanja između učesnika koji su prijavili svoje obaveze u sistem, pri čemu učesnici ne moraju biti istovremeno u dužničko-povjerilačkom odnosu, ali imaju potraživanja i obaveze prema najmanje jednom od učesnika u multilateralnoj kompenzaciji.\nSistem omogućava učesnicima da kompenzuju obaveze i potraživanju, a učesnici sistema su svi subjekti uključeni u budžetski sistem RS, privredna društva, banke, osiguravajuća društva, mikrokreditne organizacije, agencije, sportska društva, preduzetnici, poljoprivredna gazdinstva i druga pravna lica koja obavljaju poslovanje posredstvom bankovnih računa.\nOvaj proces odvija se posredstvom Banjalučke berze. Od usvajanja Zakona o jedinstvenom sistemu za multilateralne kompenzacije i cesije, u Srpskoj je posredstvom Banjalučke berze kompenzovan ukupan iznos 1,029 milijardi KM\nPrema podacima Banjalučke berze, od prve kompenzacije, koja je održana 2015. godine, najlošiji rezultat ostvaren je 2018. godine, kada je prebijeno svega 95,8 miliona KM. Nezavisne novine\n21.06.2021 | 7:30\nKoliko novca smijete prenijeti preko hrvatske granice?


Grčka zapošljava još medicinskih radnika na ostrvima | Nova Ekonomija\nPored svih ostalih mera zaštite od korona virusa, na ostrvima i kopnenim destinacijama, grčko Ministarstvo zdravlja za ovo leto planira da odredi područja niskog, srednjeg i visokog rizika, prenosi Katimerini.\nU koji tip područja ulazi neka turistička destinacija, zavisi od zdravstvene infrastrukture kojom ona raspolaže, kao i od dostupnosti kreveta za obolele od kovida-19, lične zaštitne opreme, respiratora i drugih sredstava odbrane\nOd prošlog četvrtka 57 slučajeva zaraze je potvrđeno na Kritu. Iako na egejskim i jonskim ostrvima opada broj zaraženih, na mnogim ostrvima odlučeno je da se ulaže u zdravstvo, kako bi u doba korona virusa mogla da računaju na razvoj turizma.\nPodručja niskog rizika predstavljaju ona sa lakim pristupom integrisanim zdravstvenim uslugama. Tu spadaju turističke destinacije na priobalju, Kritu, kao područjima gde je glavnim bolnicama moguće pristupiti u roku od 2 sata.\nU područja srednjeg rizika spadaju ostrva poput Zakintosa, Kosa i Samosa, koja imaju manje bolnice sa već obezbeđenim krevetima za pacijente sa kovidom-19.\nPodručja visokog rizika predstavljaju mala ostrva koja nisu dobro povezana sa ostali delovima Grčke i imaju male jedinice osnovne zdravstvene zaštite.\nSekretarijat za civilnu zaštitu i Nacionalna zdravstvena organizacija Grčke, kreću u inspekciju na udaljenim ostrvima, poput Kimolosa, Folegandrosa i Sikinosa, kako bi utvrdili šta tamo nedostaje.\nGlavni problem na tim ostrvima predstavlja nedostatak medicinskog osoblja i lekova.\nMinistarstvo zdravlja Grčke saopštilo je da su egejska ostrva ojačana sa 200 , jonska sa 70, a Krit sa 400 novih zdravstvenih radnika.


STIGLI REZULTATI TESTA NA KORONU: Željko i Jovana su se ODMAH oglasili! – Tabloid.ba\nVoditeljka Jovana Joksimović i njen suprug, pevač Željko Joksimović dobili su rezultate testa na koronu i oboje su negativni.\n– Negativni smo – rekli su Željko i Jovana Joksimović za “Blic”.\nNjih dvoje su uradili PCR test koji je pokazao da su negativni na Covid – 19.\nMnoge poznate ličnosti bile su u njihovoj blizini na toj proslavi, a slavlju su, između ostalog, prisustvovali Jovana i Željko Joksimović koji su odmah uradili test koji su danas dobili sa negativnim rezultatima.\nPodsetimo, folk divi Svetlani Ražnatović prvo je urađen serološki test iz venske krvi, koji je pokazao da je negativna, zatim je uradila PCR test, koji se radi tako što se uzimaju uzorci iz brisa grla i nosa, koji je pokazao da je pozitivna.\nRelated Items:Aco Pejovic, Anastasija Raznatovic, ceca raznatovic, Jovana Joksimovic, Maja Berović, Marijana Mateus, Marina Visković, Mirko Šijan, sanja đorđević, Zeljko Joksimovic


Zaustavljen rad topinice zbog povećane emisije dimnih gasova\nTanjug 17. septembra 2020. 10:11\nBOR – Kompanija Ziđin Koper odlučila je da odmah zaustavi rad topionice i krene u remont koji je, prema planu održavanja, bio planiran za novembar, pošto je proteklih dana, usled kvara na opremi pogona, povećana emisija dimnih gasova, što je negativno uticalo na kvalitet vazduha u Boru.\nInače, gradonačelnik Bora Aleksandar Milikić podneo je u ponedeljak Osnovnom javnom tužilaštvu u tom gradu krivičnu prijavu protiv odgovornih lica u borskoj topionici bakra, koja posluje u sastavu kompanije Ziđin.\nKrivičnom prijavom odgovorna lica se terete za krivična dela „zagađenje životne sredine“ i „nepreduzimanje mera za zaštitu životne sredine“, rečeno je Tanjugu u borskom osnovnom tužilaštvu.\nPogoni topionice nalaze se u dolini, tako da nizak vazdušni pritisak prouzrokuje zadržvanaje dimnih gasova na nižim nivou koji sa povećanjem vazdušnog pritiska koncentrišu i poduži uvis, navodi Ziđin u saopštenju.\nZiđin je najavio da će obaviti pregled svih delova opreme u porcesu proizvodnje i odmah pristupiti rešavanju svih problema koji budu otkriveni, tako će biti sprečeno curenje dimnih gasova prilikom ponovnog pokretanja proizvodnje i povećana iskorišćenost sumpordioksida.\nIstiču da će biti obavljene sve izvodljive popravke prema realnom stanju opreme i preduzete sve neophodne mere.\nZiđin navodi da ta kompanija pridaje izuzetno veliki značaj zaštiti žzivotne sredine, bez obzira na to što je prekomerna emisija dimnih gasova problem istorijskog nasleđa, što je i pre preuzimanja RTB-a ovaj problem godinama unazad bio prisutan i što dimni gasovi iz topinice nisu jedini faktor koji utiče na kvalitet vazduha na ovom prostoru.\nU pogledu neadekvatne opreme i objekata, ta kompanija saopštava da preduzima niz mera za optimizaciju procesa proizvodnje, pojačavanje rada na održavanju i remontu opreme, pojačavanju sistema za sakupljanje dimnih gasova, kao i odsumporavanje, u cemu su, napominje, realno postignuti značjani rezultati.\nZbog starosti postojećih objekata potrebno je sporovesti sveobuhvatnu tehničku rekonstrukciju i delimičnu izgradnju topionice.\nTo se, dodaju, posebno odnosi na sistem za sakupljanje sistem za sakupljanje dimnih gasova i sistem za odumporavanje.\nUpravo zbog toga, navode, kada je kompanija preuzeta odlučeno je da se prioritet da ulaganjima u topinicu i planirano je da ukupna investicija bude 265 miliona američkih dolara.\nOd početka ove godine, kompanija je savesno radila na merama sprečavanja i zaustavljanja širenja epidemije korona virusa, što je značjano uticalo na sveukupno poslovanje, ali je istovremeno uspela da ubrza izradu projekata i svih drugih poslova veznaih za nabavku neophodne opreme, kao i da završi većinu tehničkih studija i pripremnih građevinskih radova.\nKompanija planira da do kraja decembra 2022. završi tehničku rekonstrukciju topionice, pri čemu će se prioritet dati završteku sistemu za sakupljanje dimnih gasova i sistema za odusmporavanje do kraja decembra 2021. godine, uz pretpostavku da će blagovremeno do nadležnih institucija dobiti sve potrebn građevinske i ostale dozvole.\nKompanija će i nadalje održavati tesnu saradnju sa akcionarima, Vladom Srbije, lokalnom samoupravom i stanovništvom lokalnih zajednica, radeći na zajedničkom pronalaženju i sprovođenju mera za neprekidno poboljšanje kvaliteta vazduha.\nDo sada je kompanija uložila ukupno 38,15 miliona USD u unapređenje životne sredine i ekološku obnovu.\nU toku radnog veka rudnika u ovu oblast će biti uloženo još 120 miliona američkih dolara.\nCilj kompanije je da svojim poslovanjem u proizvodnim pogonima rudnika, uključujući topionicu, istovremeno doprinese lokalnom ekonomskom i socijalnom razvoju, uz istovremeno poboljšanje različitih pokazatelja održivosti, uključujući zaštitu životne sredine, bezbednost i zdravlje, uz obavezno poštovanje važećih srpskih zakona, u nastojanju kompanije da dostigne relevantne međunarodne standarde, navedeno je u saopštenju.


Mobilni telefoni, 15.08.2016, 00:00 AM\nRuska Federalna antimonopolska služba kaznila je kompaniju Google sa 6,8 miliona dolara zbog toga što Google zahteva od proizvođača da Android uređaje isporučuju sa već instaliranim Googleovim aplikacijama.\nFederalna antimonopolska služba presudila je prošle godine da je to što Google primorava proizvođače smart telefona da ih isporučuju sa predinstaliranim Googleovim aplikacijama nezakonito i da su aplikacije kao što su Play Store, Google Maps i Google pretraživač zbog toga u prednosti nad aplikacijama drugih proizvođača.\nOva presuda je doneta posle pritužbe ruskog pretraživača Yandex, koji je najveći rival Googleu u Rusiji sa 60% udela na ruskom tržištu pretraživača, da Google zloupotrebljava svoj položaj na tržištu.\nAntimonopolska služba je u oktobru prošle godine naložila Googleu da promeni podrazumevane postavke Androida tako da budu manje zavisne od Googleovih proizvoda i da informišu korisnike Androida da mogu da uklone ili da se odjave sa različitih Googleovih servisa.\nGoogle se žalio na ovu odluku, ali je žalba odbijena u martu ove godine. Sličan problem Google ima i u EU, jer je i Evropska komisija započela zvaničnu istragu o tome da Google zloupotrebljava svoj tržišni položaj.\nNovčana kazna koju će Google morati da plati je mala - to je manje od onoga što kompanija zaradi za samo jedan sat.\nGoogle je već uložio žalbu na ovu odluku, a rasprava o žalbi kompanije biće održana 16. avgusta.


AKCIJA MUP RS Banjalučani pali na "Ispitu": Uz lažne dokumente polagali njemački - Index.ba\nAKCIJA MUP RS Banjalučani pali na “Ispitu”: Uz lažne dokumente polagali njemački\nDvadesetdevetogodišnji A.K. iz Banja Luke uhapšen je u akciji kodnog naziva “Ispit” koja se sprovodi u cilju rasvjetljavanja krivičnog djela “Falsifikovanje isprava”.\nIz PU Banja Luka su naveli da je osumnjičeni od njega naručio lične karte koje su izrađene na osnovu dostavljenih fotografija i ličnih podataka osoba za koje je trebalo da se polaže ispit pred komisijom za dobijanje certifikata o položenom ispitu njemačkog jezika, radi kvalifikacije i dobijanja radnog mjesta i radnje dozvole u zemljama Evropske unije.\n“Daljim radom utvrđeno je da su osobe inicijala D.D.(1977) iz Banje Luke i S.K.(1993) iz Bosanske Gradiške, za novčani iznos od 200 KM, na osnovu falsifikovanih ličnih karti sa njihovim fotografijama, a ličnim podacima osoba za koje su polagali ispite, odlazili da polažu ispite u Banjoj Luci i Doboju i dobijali certifikate o položenom njemačkom ispitu”, saopšteno je iz Policijske uprave Banja Luka.\nO svim činjenicama obaviješten je dežurni okružni javni tužilac Okružnog javnog tužilaštva Banjaluka koji je naložio da se u redovnoj proceduri dostavi izvještaj protiv pomenutih osoba za krivična djela “Falsifikovanje isprave”, te da se nastavi rad u cilju utvrđivanja eventulanog postojanja i drugih lica koja se mogu dovesti u vezu sa navedenim, objavile su Nezavisne.\nPrethodni članakZdravstveni stručnjaci iz ZDK o budućoj saradnji sa italijanskim kolegama\nNaredni članakIzrečene blaže mjere zabrane: Kantonalno tužilaštvo će se žaliti na presudu Općinskog suda Lukavac u slučaju GIKIL


EP BiH: Reorganizacija rudnika ili stečaj!\nI pored više od pola milijarde KM koliko je Elektroprivreda BiH uložila u rudnike, nije obezbjeđeno njihovo ekonomski održivo poslovanje\nA. K. 26.03.2021\nSAOPĆENJE EP BiH: Reorganizacija rudnika ili stečaj!\nEP BiH: Zahtjevi sindikata rudnika često nemaju karakter sindikalnih aktivnosti\nElektroprivreda BiH kao Vladajuće društvo Koncerna EP BiH redovno ispunjava i izmiruje sve obaveze prema rudnicima - samostalnim privrednim društvima, koja svojom osnovnom djelatnošću ostvaruju prihode i iz istih, između ostalog, isplaćuju plate radnicima, saopćeno je iz ove ustanove.\nIz EP BiH navode da je proces reorganizacije rudnika pokrenut je s ciljem obezbjeđenja njihovog ekonomski održivog poslovanja.\nU dosadašnjoj provedbi ovog procesa, navodi se u saopćenju, doneseni su pravilnici o organizaciji i data je saglasnost Vladajućeg društva na pravilnike o sistematizaciji radnih mjesta koji trebaju stupiti na snagu 1. maja 2021. godine.\nU toku je izrada i drugih akata, između ostalih, pravilnika o radu i pravilnika o radnom učinku.\nPokrenuti proces reorganizacije nailazi na velike otpore i protivljenja od strane rudnika i manifestuje se kroz obustave rada. Zahtjevi sindikata rudnika često nemaju karakter sindikalnih aktivnosti, dodaju.\nSaopćili su da prema preliminarnim podacima na dan 31. 12. 2020. godine, ukupne obaveze rudnika Koncerna EP BiH po svim osnovama, iznose 920 miliona KM. Od ovog iznosa, dugovanja prema državi su blizu 495 miliona KM. Prošlu godinu rudnici su okončali sa ukupnim gubitkom u iznosu 79 miliona KM.\nI pored više od pola milijarde KM, dodaju, koliko je Elektroprivreda BiH uložila u rudnike, nije obezbjeđeno njihovo ekonomski održivo poslovanje. Proces reorganizacije mora biti sveobuhvatan uključujući reorganizaciju i optimizaciju radne snage i proizvodnih kapaciteta, što će rezultirati ekonomskom održivošću, saopćeno je iz Elektroprivrede BiH.\nViše o temi Elektroprivreda BiH\nRudari RMU "Kreka" prekinuli štrajk, Elektroprivreda BiH ispunila zahtjeve\n26.03.2021 u 16:53\n26.03.2021 u 11:49\nElektroprivreda BiH Koncerna EP BiH Rudnici


Veliko interesovanje za turističku ponudu Sarajeva na sajmu BIT u Milanu - Index.ba\nNaslovnica Life style Veliko interesovanje za turističku ponudu Sarajeva na sajmu BIT u Milanu\nNa sajmu je učestvovalo više od dvije hiljade turističkih izlagača a posjetilo ga je više od 60 000 posjetilaca. Sajmište je smješteno u centru Milana što omogućuje bolju komunikaciju i jednostavnost pristupa. Pruža mogućnosti B2B susreta, te iz godine u godinu ojačava umrežavanje turističkih djelatnika. Sajam je trajao od 10. do 12. februara.\nPrethodni članakSparkasse Poklon kartica: Savršen poklon za Valentinovo\nNaredni članakEfendić: Dok se komesar Halilović borio s ubicom, Konaković je radio na njegovoj smjeni!


Mladi nakon 2020. – Okular\nMladi nakon 2020.\nUNICEF svake godine na Svetski dan dece 20. novembra organizuje konferenciju kako bi obeležio taj dan. Ove godine je, s obzirom na celu ovu situaciju, konferencija održana online. Konferenciji su prisustvovali predstavnici Ministarstva omladine i sporta i Omladinskog odbora Unicefa, zajedno sa novom direktorkom Dejanom Kostadinovom.\nUčesnici konferencije sastali su se na platformi Zoom, dok je uživo prenos bio na You tube kanalu UNICEF Srbija i facebook profilu, gde su gledaoci mogli da prate konferenciju.\nOmladinski odbor imao je za zadatak da u ime mladih iz Srbije odgovara na pitanja ministra Vanje Udovičića i direktorke Unicefa Dejane Kostadinove, kao i da donosiocima odluka postavlja pitanja koja su važna mladima. Pitanja su bila uopštena, na temu kako se mladi osećaju u ovo vreme pandemije, kako im se može pomoći i kako oni mogu sami sebi da pomognu.\nOno što je privuklo veliku pažnju učesnika jeste odgovor naše volonterke Jovane Janev na pitanje direktorke Dejane koje je glasilo:,,Šta je mladima potrebno da bi bili jači, koje su to sposobnosti, veštine i znanja koja bi vam bila važna i omogućila vam ne samo da budete spremniji u vreme krize, već i da je iskoristite za razvoj?” Jovana je u svom odgovoru pričala o mentalnom zdravlju mladih tokom i nakon pandemije, mladima sa invaliditetom i o važnosti veština za brigu o sebi.\nNjen odgovor koji je obuhvatio mnogo važnih tema, bio je pohvaljen ne samo od strane članova UNICEF-a i Omladinskog odbora, već i od ministra Vanje Udovičića, koji se kasnije i tokom konferencije osvrnuo na njen odgovor i poruku. Rekao je da će veoma obratiti pažnju na činjenice koje je iznela, ali je pri tom i pohvalio rečima da je njen odgovor, s obzirom na starosnu grupu koju predstavlja, bio vrlo zreo i koristan.\nPogledajte našu Jovanu:


Miolski, Molnar, Popetru, Terzin, Đukić, Kojić, Vasić i svi ostali supertalentovani Proleterovi klinci sada, u atmosferi svečanih prijema i medijske pompe bronzanog heroja Zure, kao zapete puške očekuju mig svojih trenera i predsednika kluba Marka Stanojčića, oko organizovanog dočeka na aerodromu "Nikola Tesla".\n- Davora Štefaneka, mada je već otišao iz kluba, dočekalo je nas dvadesetak, kada se okićen zlatom vratio iz Rija 2016. - kaže Đorđe Miolski, nekadašnji reprezentativac Srbije i sada trener mlađih kategorija u šampionskom gigantu iz Zrenjanina.\nMiolski dodaje da će Datunašvilija, po tradiciji, dočekati nekoliko najmlađih rvača Proletera.\n- Žurka neće uzostati, tako je uvek kada se Zura pojavi, nasmejan i veseo, a on obožava decu i često je na našim trenizima - dopunio je svog kolegu trener mlađih kategorija Dušan Popetru, uz koga su Radovan Momirov i Marko Štiklica, koji rade sa najmlađim rvačima.\nŽeljko Trajković, takođe Zrenjaninac, predsednik RS Srbije i jedan od najzaslužnijih za to što je Zurab u Proleteru i bori se za Srbiju, uz osmeh kaže:\n- Svaki rođendan već godinama obeležimo uz tortu i sokove, a Zurinu medalju ćemo proslaviti kada dođe kući u Zrenjanin.\nKoliko je Zurab važna karika u olimpijskom rvačkom timu Srbije, govori detalj sa jednog od poslednjih treninga reprezentacije u Zrenjaninu, kada je selektor Dobrev, ukazao ostalim rvačima na ponašanje i zalaganje Datunašvilija.\n- Ugledajte se na Zuru - uzviknuo je selektor i kao da je znao da će upravo on obradovati Srbiju 11. rvačkom i šestom olimpijskom medaljom za Srbiju u Tokiju.\nDa se nešto veličanstveno sprema, predosećali su i u klubu, priređujući svečani ispraćaj našim rvačima, kojem je prisustvovao i gradonačelnik Zrenjanina, Simo Salapura, uz Željka Trajkovića, takođe nekadašnjeg uspešnog rvača i reprezentativca.\nSport Rvanje grčko-rimskim stilom Rvanje Olimpijske igre Zurabi Datunašvili


Turski predsednik Redžep Tajip Erdogan izjavio je danas da će parlament te zemlje odgovoriti na rezoluciju o genocidu nad Jermenima koju je usvojio Predstavnički dom američkog Kongesa, kao i na predlog uvođenja sankcija Turskoj.\nOn je istakao da Turska ne priznaje rezoluciju, koja za Ankaru nema nikakvu vrednost, prenosi Rojters.\n- Tužni smo što je u jednom parlamentu prihvaćena kleveta protiv naše zemlje. Ovu optužbu smatramo za najveću uvredu prema našoj naciji - rekao je Erdogan.\nOn je ocenio da su američki poslanici glasali oportunistički u vreme kada je Ankara na meti kritika zbog operacije u Siriji.\nErdogan je "snažno osudio" i rezoluciju Predstavničkog doma kojom se predsednik Donald Tramp poziva da uvede sankcije i druge restrikcije Turskoj i turskim zvaničnicima zbog ofanzive na severu Sirije.\nTursko ministarstvo spoljnih poslova je povodom usvajanja rezolucija pozvalo američkog ambasadora u Ankari Davida Saterfilda.\nTursko ministarstvo spoljnih poslova je navelo da rezolucija o genocidu nema nikakvih istorijskih ili pravnih osnova.\nU saopštenju se dodaje da je to besmislen politički korak koji samo ide na ruku jernemskom lobiju i anti-turskim grupama.\nTurska prihvata da je mnogo Jermena poginulo u borbama sa otomanskim snagama tokom Prvog svetskog rata, ali se ne slaže oko broja poginulih i negira da su ubistva bila sistematski orkestrirana i da je počinjen genocid.\nAnkara gleda na strano mešanje u ovo pitanje kao na pretnju za suverenitet Turske.\nRezolucija je usvojena posle 35 godina rasprava u SAD o tom pitanju i lobiranja Turske protiv priznanja ubistava Jermana za genocid i to u trenutku povećanih tenzija zbog upada Turske na sever Sirije, čime ce se dodatno zategnuti odnosi dve zemlje.\n"I POSLE ČETVRT VEKA OSEĆAMO BOL" Erdogan: Srebrenica je crna mrlja u istoriji čovečanstva\nErdogan: Turska podržava "POTLAČENE" od Sirije i Libije do Kavkaza


Čačak, najnovije vesti - Naslovi.net\nU Srbiji još 39 umrlih od koronavirusa, novoinficirano 1.613\nU Srbiji je u poslednja 24 sata 39 osoba umrlo od koronavirusa, a infekcija je potvrdjena kod 1.613 osoba, saopšteno je danas. Kako se navodi na sajtu covid19.rs, u tom periodu testirano je 12.526 uzoraka. Hospitalizovano je 3.567 osoba, od kojih su 164… »\nU Preljini je ostalo još oko 200 protestanata\nGlas Zapadne Srbije pre 2 dana\nČačak - U Preljini je još uvek saobraćaj blokiran na mestu nedaleko od crkve koje je najfrekventnija saobraćajnica gde se ukrštaju putevi iz pravca Užica i Kraljeva. Trenutno je oko 200 nezadovoljnih građana, demonstranata koji još uvek… »\nPotražnja ne jenjava; parcele prodate po deset puta većoj ceni od ponuđene\nU Gradskoj upravi u Čačku licitacijom su prodate četiri parcele građevinskog zemljišta iz javne svojine i to po iznosima koji su višestruko uvećani, čak i po desetinu puta. Tako je katastarska parcela površine 14 ari, u Aveniji lipa, za koju je… »\nUvrede na račun Velimira Ilića u Preljini\nProtest u Preljini kod Čačka se završio. Kolone duge nekoliko kilometara su formirane iz pravca Kraljeva, Užica i Beograda. Danas je oko 1000 ljudi blokiralo je Ibarsku magistralu, a na kraju je zabeležen još jedan incident kada je žena napala… »\nLuftika pre 2 dana\nGrađani širom Srbije okupili su se na dogovorenim lokacijama. Protesti na 52 lokacije uglavnom mirno prolaze. Međutim, u Preljini je nepoznati muškarac zapretio da će da skočiti sa pešačkog mosta. On se nakon toga sklonio sa tog mesta, a… »\nBez tenzija i incidenata na punktu u Preljini, blokada proširena na put kroz varošicu\nČAČAK – Blokada saobraćaja na punktu u Prelji i dalje traje. Ono što je najvažnije, mirno je, nema bilo kakvih tenzija niti incidenata. Više stotina okupljenih građana mirno stoje u blokadi saobraćajnice, a oko 14:45 blokirali su i put koji sa… »\nMuškarac zapretio da će skočiti sa pešačkog mosta u Preljini\nČAČAK – Tokom blokade magistrale u Preljini nepoznati muškarac u jednom trenutku zapretio je da će da skoči sa pešačkog mosta iznad ove saobraćajnice. On se nakon toga sklonio sa tog mesta, a organizatori protesta navode da je reč o… »\nMuškarac zapretio skokom s mosta u Preljinu\nNepoznati muškarac zapretio je da će da skoči sa pešačkog mosta u Preljini. On se nakon toga sklonio sa tog mesta, a organizatori protesta navode da je reč o provokaciji. „Mi nismo huligani i nećemo dozvoliti da nas isprovociraju. Nismo huligani… »\nČačak -- Kako se radovi privode kraju na deonici autoputa od Preljine do Pakovraća duge 11 kilometara, puštanje ove saobraćajnice sve je izvesnije. Radovi na ulepšavanju, ocrtavanju i postavljanju zaštitnih ograda po nemačkom standardu, ulaze u… »\nSvakog trenutka očekuje se blokada magistrale u Preljini\nČačak - Ibarska magistrala u Prenjini još uvek nije blokirana, ali to se očekuje svakog trenutka, tamo se okupilo više stotina demonstranata, koji su došli iz cele zapadne Srbije. Prema saznanjima Glasa zapadne Srbije u nekim gradovima kao što su… »\n-4˚ / 1˚\n-7˚ / 1˚\nKostreš: To su nakaradna shvatanja demokratije\n„Toma“ najgledaniji film u poslednjih 20 godina


Danas odluka o ukidanju viza za građane Srbije, Makedonije i Crne Gore - Klix.ba\nDanas odluka o ukidanju viza za građane Srbije, Makedonije i Crne Gore\n30.11.2009. u 08:14\nVijeće ministara EU trebalo bi danas da donese odluku o ukidanju viza za građane Srbije, Crne Gore i Makedonije, počev od 19. decembra.\nOva odluka odnosiće se na građane Srbije, osim žitelja s prebivalištem na Kosovu, kao i Crne Gore i Makedonije, koji imaju biometrijske pasoše, a koji će u turističke ili slične svrhe moći bez viza da borave u zemaljama "šengenskog prostora" EU najduže tri mjeseca, tokom svakih pola godine.\nDržavljani Srbije, Crne Gore i Makedonije biće izuzeti od obaveze vađenja viza, ali neće imati prava na rad u zemljama EU.\nVijeće ministara EU bi u današnjoj odluci trebalo da pozove Evropsku komisiju da što je prije moguće predloži ukidanje viza za građane BiH i Albanije od 1. jula 2010. godine, a što je navedeno i u Deklaraciji usvojenoj 12. novembra u Evropskom parlamentu.\nPredsjednik Srbije Boris Tadić boraviće danas u Briselu, gdje će razgovarati sa visokim predstavnikom EU za spoljnu politiku i bezbjednost Javijerom Solanom, komesarom EU za proširenje Ollijem Rehnom, predsjednikom Evropskog parlamenta Jiržijem Buzekom i ministrom unutrašnjih poslova Švedske Tobiasom Bilstromom, čija zemlja predsjedava EU.


Great Central Apartments, Budimpešta - ažurirane cene za 2019. godinu\nGreat Central Apartments (Apartman), Budimpešta (HUN) - ponude\n1073 Budimpešta, Kertész u. 22., Mađarska – Odlična lokacija - prikaži mapu\nOdlična lokacija - ocena 9,2/10! (na osnovu 984 recenzija)\nOcenili gosti posle boravka u objektu Great Central Apartments.\nUgrabite ovu odličnu cenu za objekat Great Central Apartments - skorašnji gosti su mu dali ocenu 9\nJedan od bestselera u gradu Budimpešta Objekat Great Central Apartments nudi smeštaj u Budimpešti, na manje od 1 km od Sinagoge u Dohanjijevoj ulici i na 19 minuta hoda od Mađarske državne opere. Gostima je na raspolaganju besplatan WiFi.\nSmeštajne jedinice imaju čajnu kuhinju sa trpezarijom i sopstveno kupatilo sa tušem i fenom za kosu. Pogodnosti u smeštaju obuhvataju mikrotalasnu pećnicu, frižider i kuvalo za vodu.\nBazilika Svetog Stefana nalazi se na 1,6 km, a Mađarski nacionalni muzej na 2,2 km od objekta. Najbliži aerodrom je Međunarodni aerodrom Budimpešta - Franc List, udaljen 21 km.\nOvaj objekat je takođe ocenjen kao najisplativiji u gradu Budimpešta! Gosti dobijaju više za svoj novac u poređenju sa drugim objektima u ovom gradu.\nGreat Central Apartments toplo dočekuje Booking.com goste od 17. jul 2016.\n뀐 Smešten u samom srcu destinacije Budimpešta, ovaj objekat ima odličnu ocenu lokacije: 9,2\nSačuvano na 2804 lista\nU kom periodu želite da boravite u objektu Great Central Apartments?\nOvaj studio nudi električno kuvalo, trpezariju i mikrotalasnu pećnicu.\nOvaj studio nudi mikrotalasnu pećnicu, trpezariju i električno kuvalo.\nOvaj studio nudi mikrotalasnu pećnicu, električno kuvalo i trpezariju.\nUpravo rezervisano u gradu Budimpešta 5 objekata kao što je Great Central Apartments - upravo rezervisano u poslednjih 15 minuta\nMetro stanica Blaha Lujza tér\nSadržaji smeštajnog objekta: Great Central Apartments Odlični sadržaji! Ocena gostiju, 8,6\nKućni red Objekat Great Central Apartments je otvoren za posebne zahteve - dodajte zahtev u sledećem koraku.\nObjekat Great Central Apartments prihvata sledeće kartice i zadržava pravo da privremeno blokira iznos na kartici pre vašeg dolaska.\nImajte u vidu da ovaj smeštajni objekat ne raspolaže recepcijom. Molimo vas da unapred kontaktirate objekat kako bi se organizovalo prijavljivanje.\nKasno prijavljivanje je moguće na zahtev i uz prethodno odobrenje osoblja objekta.\nImajte u vidu da se kasno prijavljivanje dodatno naplaćuje. Za prijavljivanja od 20:00 do ponoći doplata iznosi 10 EUR, za prijavljivanja posle ponoći doplata iznosi 20 EUR.\nPo dolasku se mora platiti sigurnosni depozit za slučaj nepredviđenih troškova u iznosu od 100 EUR. Ovaj iznos se u celosti vraća prilikom odjavljivanja pod uslovom da u smeštaju nije pričinjena nikakva šteta.\n9,0 Izvanredan 984 recenzije\nRecenzije svih gostiju Porodice (34) Parovi (638) Grupe prijatelja (34) Individualni putnici (145) Poslovni putnici (48)\nSve ocene gostiju Izvanredan: 9+ (602) Dobar: 7 – 9 (322) Ok: 5 – 7 (48) Loš: 3 – 5 (5) Veoma loš: 1 – 3 (5)\n732 osobe trenutno traže smeštaj u gradu Budimpešta\nJedna od najživopisnijih četvrti u gradu Budimpešta!\nKako stići do objekta Great Central Apartments od aerodroma Međunarodni aerodrom Budimpešta Ferenc List\nMeđunarodni aerodrom Budimpešta Ferenc List (BUD) 16,4 km\nUštedite do 50% u gradu Budimpešta


Izvučen džekpot u Italiji\nSrećni igrač lotoa iz Toskane je dobitnik rekordnog zgoditka italijanske državne lutrije i - kako se tvrdi - najvećeg u istoriji evropskih lutrija, u iznosu od gotovo 148 miliona eura, odnosno 212 miliona dolara.\nDobitnički tiket je kupljen u kafiću "Bifi" u Banjoneu, gradiću od oko dve hiljade stanovnika u okrugu Masa Karara, nedaleko od toskanske obale. Gradonačelnik mesta, Đanfranko Lazeroni, izjavio je da je dobitak veći od polovine godišnjeg opštinskog budžeta. Naravno, Banjone noćas nije spavao, u centru slavlja je bio kafić u kojem je tiket kupljen, ali se šampanjac pio i na glavnom gradskom trgu i po okolnim ulicama.\nDobitna kombinacija brojeva je izvučena prvi put posle 31. januara, što je loto groznicu proširilo i na neke delove Evrope, iz kojih su dolazili turisti da kupe tikete. Najveći dobitnik je ipak italijanska država, budući da su igrači od početka godine uplatili više od dve milijarde eura, a više od polovine te sume je otišlo u državne blagajne.


Novo priznanje za Slobodnu zonu Zrenjanin - Sjajne Vesti\nAutor NeePee 15.11.2015 Nema komentara\nNa osnovu istraživanja agencije FDI Inteligence Slobodna zona Zrenjanina je svrstana među najbolje lokacije na svetu za start-up podršku u 2015. godini.\nU ovoj zoni posluje ukupno 12 firmi od čega pet proizvodnih firmi, a najveća je nemački „Drekslmajer“. U zoni je trenutno zaposleno oko 3.300 radnika, ali najave govore da će biti novih investicija u tu kompaniju, a to će kao posledicu imati još nekoliko stotina novih radnih mesta.\nSlobodna zona Zrenjianina se prostire na 90 hektara, na tri lokacije u gradu, od kojih je najveća „Jugoistok Ečka“ i prostire se na 50 hektara, potom zona „Bagljaš“ koja se prostire na preko 40 hektara, a na 6 hektara u Cvetnoj ulici.\nSlobodnih mesta za investicije u zoni ima još, a reč je uglavnom o grinfild investicijama.\nU poslednje dve godine otvoreno oko 2.000 radnih mesta, u realnom sektoru.\nStatistike govore da je u poslednja četiri meseca potpisano 13 novih ugovora za prodaju zemljišta u industrijskim zonama, pa se svi nadaju, a posebno nezaposlena lica, skroj realizaciji i zapošljavanju novih radnika.\nGradonačelnik Zrenjanina istakao je da je ovo priznanje kruna dosadašnjeg rada i da je veoma pozitivno to što „neko sa strane prepoznaje da se u Zrenjaninu dobro radi i pruža podrška investitorima koji imaju želju da započnu biznis u našem gradu“.\n„Ugovore smo potpisali kako sa investitorima koji već posluju u našem gradu, tako i sa novim investitorima koji nikada nisu radili u Zrenjaninu, pa ni u Srbiji i to jeste dobra vest, a, kako sam više puta govorio, Zrenjanin je grad sa perspektivom. To je svakako dobro budući da postoji veliki broj investitora koji kreću u izgradnju pogona i očekujemo naredne godine još veći broj zaposlenih.“ – rekao je gradonačelnik Zrenjanina.\nGradonačelnik je izrazio očekivanje da, kako je naveo, kada FDI prepozna Zrenjanin kao dobro mesto za investiranje, ta informacija biće dostupna i nekim novim investitorima do kojih Grad nije mogao da dođe. Direktor Slobodne zone Zrenjanin Branislav Malagurski rekao je da je nagrada za start – up podršku, odnosno podršku za započinjanje poslovanja, praktično nastavak potvrde uspešnog poslovanja zone u našem gradu i podsetio da je u poslednje tri godine ona već dobila tri prestižne nagrade. On je ukazao i na to da je u aprilu ove godine Slobodna zona Zrenjanin dobila nagradu „Brand Leader Award“ za najbolje tržišno pozicioniran industrijski i logistički centar u regionu Jugoistočne Evrope.\n„Prošle godine smo od FDI nagrađeni u jednoj drugoj kategoriji, koja se odnosi na podsticaje investitorima koji se pružaju u slobodnim zonama, tada je ocenjeno da je zona u Zrenjaninu perspektivna i ima izuzetne uslove koje pruža svojim korisnicima“ – rekao je Malagurski.\nNagrada „Brand Leader Award“ dodeljena je Slobodnoj zoni Zrenjanin jer je na tržištu prepoznata kao lider u kvalitetu i pouzdanosti usluge, kontinuiranim investicijama, tehničkim unapređenjima i inovacijama.\ntop vesti, investicije, sjajne vesti, startup, zrenjanin, brand leader award, slobodna zona, slobodna zona zrenjanina, fdi nagrada, investitori, bagljas, jugoistok ecka\nNovo priznanje za Slobodnu zonu Zrenjanin postavio NeePee 15.11.2015


Oko 150 vozača vojnih cisterni pripremiće se za isporuke stanicama koje su ostale prazne usled paničnog kupovanja goriva tokom prethodnih dana. Porast potražnje usledio je zbog straha da će lanac isporuke goriva biti pogođen nedostatkom vozača cisterni, iako goriva ima dovoljno u rafinerijama.\n-Počinjemo da primjećujemo da se panična kupovina ublažava i da je više vrsta goriva dostupno na benzinskim stanicama, izjavio je ministar saobraćaja Grant Šaps.\nProcenjuje se da Britaniji nedostaje više od 100.000 vozača kamiona, što u prethodnih nekoliko meseci izaziva probleme u industrijskim sektorima, uključujući isporuke hrane supermarketima.\nVlada tvrdi da građani nepotrebno kupuju gorivo i stvaraju redove na mnogim benzinskim pumpama, zbog čega je nestalo goriva na nekim mestima.\nGrupa za monitoring RAC saopštila je da je cena litre bezolovnog benzina porasla od petka na najviši nivo u poslednjih osam godina. U saopštenju se dodaje da je manji broj prodavaca povećao cene tokom porasta potražnje.\nBritanska vojska je spremna da pomogne u vezi sa problemom isporuke goriva.\nOko 150 vozača vojnih cisterni pripremiće se za isporuke stanicama koje su ostale prazne usled paničnog kupovanja goriva tokom prethodnih dana, prenosi BBC.\nNavedeno je da će određeni broj vojnika biti stavljen u stanje pripravnosti da budu raspoređeni na snabdevanje goriva pumpama ako bdue potrebe za to.\nVozači vojnih cisterni će, pre nego što budu angažovani, proći specijalizovanu obuku.


prof. dr Miladin Ševarlić Predrag Simić Jugoslav Kiprijanović Aleksandar Stojčić Aleksandar Tanasković Igor Švonja Goran Milenković Stevan Jurić Goran Tišić Željka Potežica\nViše od 20 godina gledamo komadanje i drobljenje srpske teritorije bilo unutrašnjim delovanjem, tzv. regionalizacijom, bilo spoljašnjim pritiscima a pod izgovorima „ugroženih manjinskih prava“. Vrši se veliki pritisak na gašenje i utapanje Republike Srpske u veštački nametnutu centralizovanu Bosnu i Heregovinu; brojni su pritisci na srpske nacionalne zajednice u regionu, posebno u Crnoj Gori i Hrvatskoj. U regionu, kao i u samoj Srbiji, svi imaju veća prava od Srba! Procenjuje se da u rasejanju živi više miliona Srba. Do početka 70-ih godina, u inostranstvo je pretežno odlazila manje kvalifikovana radna snaga, dok od sredine 80-tih, a naročito tokom 90-ih i danas drastično se povećao broj visokoobrazovanih i visokostručnih ljudi koji odlaze. Ministarstvo za dijasporuje ukinuto, a sada ne funkciniše ni Skupština Srba u regionu i rasejanju, ni Kancelarija za odnose sa Srbima koji žive van granica Srbije.\nMatica za sve Srbe sveta\nSrbija će ponovo postati Matica za sve Srbe sveta. Radićemo na svim oblicima ekonomskog, informacionog i kulturnog umrežavanja srpskog naroda na Balkanu i u svetu.\nSpecijalne veze sa Republikom Srpskom\nPosebno ćemo proširiti specijalne veze između Srbije i Republike Srpske.\nLakše dobijanje državljanstva Srbije\nSvim Srbima u regionu i rasejanju moramo obezbediti lakše dobijanje državljanstva Srbije i ostvarivanje biračkog prava.\nZaštita srpskih zajednica u regionu\nSrpsku diplomatiju stavićemo u funkciju promocije ekonomskih interesa države i zaštite srpskih zajednica u regionu.\nPodrška Srbima u Haškom tribunalu\nPružićemo materijalnu i pravnu podršku Srbima optuženim ili osuđenim pred Haškim tribunalom.\nČvršća povezanost sa srpskim rasejanjem\nRadićemo na daleko čvršćoj povezanosti sa srpskim rasejanjem, na bazi odbrane zajedničkih vitalnih nacionalnih i državnih interesa, i očuvanja nacionalnog i kulturnog identiteta; na proširivanju i unapređivanju informativnih, naučno-obrazovnih i privrednih veza; na davanju podrške i pomoći za dopunske škole srpskog jezika i istorije, kao i za kulturne, humanitarne, informativne i sportske aktivnosti u srpskom rasejanju.\nPovratak i ulaganje Srba iz rasejanja u Maticu\nPodsticaćemo povratak i ulaganje Srba iz rasejanja u Maticu, preko ponovnog osnivanja Ministarstva za Srbe van Srbije; kao i Fonda dijaspore za održiv razvoj Srbije, kojim će upravljati ljudi iz rasejanja i ulagati u ono što je najpotrebnije za razvoj Srbije.\nProgram povratka kvalifikovanih i visokostručnih ljudi\nU saradnji sa srpskim rasejanjem razradićemo program povratka kvalifikovanih i visokostručnih ljudi, kao i svih porodica koje žele da se vrate u Srbiju. Izgradićemo selo i gradsku četvrt za povratnike.


Laguna - Bukmarker - Prikaz novog tinejdž hita „Nepremostiva blizina“ - Knjige o kojima se priča\nBolnica baš i nije mesto za prvu ljubav, ali se pokazala kao realna, a opet teška pozadina za dvoje tinejdžera sa cističnom fibrozom koji su već dugo boravili u njoj.\nStela je maturant u srednjoj školi, i posvetila se svojoj terapiji za cističnu fibrozu, dok je Vil, talentovani umetnik, na kućnom obrazovanju, koji jedva čeka svoj 18. rođendan kako bi bio slobodan da odlučuje o sopstvenom zdravlju i lečenju. Uprkos klimavom prvom utisku, Stela i Vil prave dogovor – Vil mora da se pridržava svog režima lečenja, a zauzvrat, Stela će da mu dozvoliti da nacrta njen portret. Ovo vodi do romanse, ali kombinacija cistične fibroze i Vilove bakterijske infekcije zahteva da on uvek bude nekoliko metara daleko od Stele, što fizički dodir čini nemogućim. Stela naposletku razume zašto život na ivici deluje oslobađajuće, a Vil počinje ozbiljno da shvata svoju terapiju – što dovodi do značajnog razvoja priče. Roman je napisan u naizmeničnim poglavljima, sa nekoliko neočekivanih zapleta, ali mnogo toga je predvidljivo i brzo se zaboravlja zbog slabo razrađenih likova. Za sve likove se pretpostavlja da su beli osim za Poa, gej pacijenta sa cističnom fibrozom iz Kolumbije, čija priča funkcioniše uglavnom kao katalizator Stelinog razvoja.\nOvaj roman je zbog svog dirljivog zapleta zainteresovao filmske producente, pa je snimljen i film „Five Feets Apart“ koji se dopada tinejdžerima.


6. sajam građevinarstva - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac 6. sajam građevinarstva\n6. sajam građevinarstva\nsreda, 18 januar 2012 13:28\n„Šumadija sajam“ Kragujevac tradicionalno organizuje 6. SAJAM GRAĐEVINARSTVA od 1-3. marta 2012. Grad Kragujevac, u kojem se nalazi sajmište, je moderan poslovni centar, idealno lociran na raskrsnici međunarodnih puteva i u srcu Srbije.\nKragujevac jeste pravo mesto za promociju građevinske branše, jer centar Šumadije poslednjih godina predstavlja veliko gradilište na kome se za lokacije i poslove nadmeću svetski investitori.\nNajbolji primeri za to su: Kragujevac PLAZA, čija je izgradnja ušla u završnu fazu, projekat gradskih zatvorenih bazena (otvaranje u decembru 2011.), javna garaža...\nNove investicije privlače kvalifikovane posetioce, inženjere i arhitekte koji u kontaktima sa izlagačima na sajmu donose važne odluke vezane za izbor materijala i usluga koje će koristiti. S obzirom da je sajam prava odskočna daska za lansiranje tehnoloških inovacija, iste će biti predstavljene profesionalcima, kako na štandovima, tako i na pratećim skupovima.\nŠumadija sajam, osim izložbenog prostora u Hali 1, nudi izlagačima niz korisnih usluga u svim fazama prezentacije: od pripreme, izgradnje štandova, tehničkih i propagandnih usluga, do korišćenja sala za prezentacije.\nIzlagačima na 6. SAJMU GRAĐEVINARSTVA smo obezbedili i medijsku pokrivenost u Regionu Centralne Srbije.


Radulović: Vanredno stanje uvedeno kako bi 'režim odgodio izbore na koje niko ne bi izašao' – Krstarica\nRadulović: Vanredno stanje uvedeno kako bi 'režim odgodio izbore na koje niko ne bi izašao'\nBeta 28. aprila 2020. 14:00\nPredsednik Dosta je bilo (DJB) Saša Radulović ocenio je da je vanredno stanje u Srbiji uvedeno kako bi „režim mogao da ogdodi izbore na koje niko ne bi izašao“.\nNavodeći da je danas „44. dan od suspendovanja Skupštine Srbije i izvršenog državnog udara“, Radulović je optužio vladajuću većinu da je u prvu sednicu parlamenta od uvodjenja vanrednog stanja krenula sa „protivustavnim dnevnim redom kojim pokušava da prikrije protivustavno uvedeno vanredno stanje“.\n„Danas su odlučili da im je potrebno da se Skupština sastane, a ćutali su 44 dana. To se odnosi i na opoziciju, istorija poslanicima ovo neće zaboraviti. Ta 242 poslanika koji nisu bili u Skupštini posle proglašenja vanrednog stanja ne zaslužuju da ikada više budu poslanici“, rekao je lider DJB.\nNavodeći da je od ukupnog broja umrlih od korona virusa u Srbiji skoro jedna četvrtina iz domova za stare, Radulović je ocenio da je vlast „zatvorila zdravu naciju u kućni pritvor, a nije sačuvala stare i bolesne“.\n„To su radile i vlade drugih evropskih zemalja u kojima je skoro polovina umrlih iz staračkih domova, s tim što i tu treba biti oprezan i znati da li je neko umro od virusa ili sa virusom“, kazao je Radulović.\nKomentarišući protest gradjana koji svako veče bukom s prozora i terasa izražavaju nezadovoljstvo stanjem u zemlji, Radulović je kazao da DJB podrža svaki gradjanski protest protiv diktature, ali i osudio „pokušaje“ inicijative Ne davimo Beograd i Borisa Tadića da kako je rekao, prisvoje te izraze gradjanskog nezadovljstva.


Duel dve selekcije otvaraju u petak Dušan Lajović i Sanjar Fajzijev, a potom na teren izlaze Filip Krajinović i Denis Istomin, dok su dan kasnije preostali dubl meč i dva singla.\n"Žreb je prošao onako kako smo očekivali. Dobra stvar je što Lajović otvara meč, verujem da će doneti nam pobedu. Mnogo teži zadatak ima Filip protiv iskusnog i nezgodnog protivnika Istomina, kome odgovara ova podloga. Ipak, verujem da je Krajinović bolji", rekao je Zimonjić posle žreba u Taškentu.\nZimonjić dodaje da sa svi u nacionalnom timu sa nestrpljenjem očekuju važne mečeve sa Uzbekistancima.\nNaiskusniji u timu Viktor Troicki kaže da je Srbija favorit, ali da ne sme da potceni rivala.\nMeč Lajovića i Fajzijeva počinje u devet sati po srednjeevropskom vremenu.


Šarović: Uvrede na račun patrijarha nisu dio politike stranke\nPredsjednik SDS-a Mirko Šarović izjavi je danas da ova stranka u svom programu i politici ima jasno određenje po pitanju Srpske pravoslavne crkve i njenih velikodostojnika i da se svaki član ove stranke toga treba pridržavati.\nNa pitanje kako komentariše uvrede koje su članovi ove stranke Dragan Mektić i Nebojša Vukanović uputili na račun Njegove svetosti patrijarha Irineja, Šarović je rekao novinarima u Sarajevu da se sa takvim stavovima apsolutno ne slaže.\nOn je izjavio da za komentar Mektića nije čuo, a da Vukanović nije član SDS-a.\n"Vukanović ima svoju posebnu političku organizaciju, ali jeste sa nama u koaliciji u Narodnoj skupštini Republike Srpske. Ipak, ja se sa njegovim stavovima po ovom pitanju apsolutno ne slažem. SDS ima drugačiji stav i odnos prema Srpskoj pravoslavnoj crkvi, njenim velikodostojnicama i patrijarhu Iriniju", naglasio je Šarović.\nOn je poručio da ne bi mogao stati iza takvih uvreda i da to nije dio politike SDS-a.\nVukanović je u tekstu pod naslovom "Raskolnik i Juda srpski u mantiji" iznio niz uvreda na račun patrijarha Irineja, dok je Mektić danas na svom tviter nalogu napisao da je srpski patrijarh "nula".\nPredsjedavajući Kluba SDS-a i PDP-a\nŠarović: Nisam učestvovao na sastanku na kome se razgovaralo o policiji i kontroli granice


Obnova kuća i ekonomska revitalizacija za porodice pogođene poplavama – IDC Serbia\nHome > projekti > Obnova kuća i ekonomska revitalizacija za porodice pogođene poplavama\nAvgust 2014 – Maj 2015\nNaziv projekta: ‘Obnova kuća i ekonomska revitalizacija za najugroženije porodice pogođene poplavama u Srbiji’\nVrednost projekta: 3.042.000,00 EUR\nU Šapcu, Loznici, Bajinoj Bašti, Osečini, Ljuboviji, Šidu, Valjevu i Malom Zvorniku pokrenut je projekat obnove kuća i ekonomske revitalizacije, zajedno sa Arbeiter-Samariter-Bund (ASB), Housing Centrom i Fondacijom Ana i Vlade Divac. IDC-ova nadležnost u okviru projekta finansiranog od strane EU – ekonomska komponenta projekta u Loznici, Šapcu, Bajinoj Bašti i Šidu. Vremenski okvir projekta je avgust 2014. godine do maja 2015. godine.\nCilj ovog projekta je pružanje podrške u uspostavljanju normalnih životnih uslova i javne infrastrukture za porodice pogođene poplavama u Srbiji; pružanje podrške u uspostavljanju normalnih životnih uslova za porodice pogođene poplavama u Valjevu, Šidu, Ljuboviji, Malom Zvorniku, Osečini, Bajinoj Bašti, Loznici i Šapcu; pružanje podrške ekonomskoj revitalizaciji porodica pogođenih poplavama u Valjevu, Šidu, Ljuboviji, Malom Zvorniku, Osečini, Bajinoj Bašti, Loznici i Šapcu.\n172 malih i mikro preduzeća i registrovanih poljoprivrednih gazdinstava dobilo je neophodnu pomoć u kapitalnim sredstvima, kako bi obnovili svoj biznis koji je uništen u majskim poplavama i nastavili svoj život.\nPlanirano je da porodice čija su domaćinstva zahvaćena poplavama, a kojima su dodeljena trajna stambena rešenja mogu što pre da se usele u svoje nove domove. Biće izvršena rekonstrukcija kuća za najmanje 168 porodica čije su kuće najozbiljnije oštećene, a za najmanje 30 porodica čije su kuće potpuno uništene biće obezbeđene montažne kuće. Nameštaj i kućni aparati biće obezbeđeni za najmanje 200 porodica. Omogućena je samostalnost porodica pogođenih poplavama kroz pruženu podršku u aktivnostima za ostvarivanje prihoda. Rekonstrukcija za najmanje 34 poslovna objekta će biti biti obezbeđena u osam opština – u opštinama u kojima IDC radi, dodeljeno je 11 paketa građevinskog materijala za obnovu 11 poslovnih objekata.


pravosuđe - Stranica 2 od 7 - Dnevni list Danas\nPočetna » pravosuđe » Page 2\nRumunija: Referendum o reformi pravosuđa 26. maja\nPredsednik Rumunije Klaus Johanis, u stalnom sukobu sa vladom, izjavio je danas da će 26. maja biti organizovan referendum o spornim reformama pravosuđa koje sprovodi vlada.\nKako funkcioniše pravosuđe preko Skajp poziva?\nIako postoji na desetine aplikacija za komunikaciju i video pozive preko interneta, Skajpa se tokom godina nametnuo kao standard kada su video pozivi u pitanju.\nPiše: Ivan Trajković 6. 2. 2019.\nDepolitizacija pravosuđa krenula u pogrešnom smeru\nPostojeći Ustav, u delu koji se odnosi na izbor sudija, ostavlja mogućnost političarima da utiču na selekciju budućih nosioca pravosudnih funkcija.\nIlić: Sudije koje krše etički kodeks veliki problem\nDisciplinski tužilac Visokog saveta sudstva Mirjana Ilić izjavila je da danas veoma malo sudija kasni sa izradom sudskih odluka, ali da su se u radu pravosuđa pojavili drugi problemi.


Kiparski predsednik Nikos Anastasiades prisustvovao je jučerašnjoj video konferenciji lidera Evropske unije, tokom koje su razgovarali o načinima proširenja koordinacije za rešavanje drugog talasa pandemije koronavirusa, koji trenutno pogađa sve države članice.\nU tom kontekstu, šefovi država i vlada složili su se o potrebi da rasprave daju trenutne rezultate, sa ciljem (a) definisanja specifičnog okvira za upotrebu brzih testova na antigene, (b) adresiranja višestrukih izazova koji će se pojaviti nakon odobrenja i stavljanja u promet vakcina protiv koronavirusa, posebno u pogledu snabdevanja i skladištenja vakcina; i (c) povećanje efikasnosti mera preduzetih za rešavanje drugog talasa pandemije, tako da države članice do sezone praznika mogu da ukinu stroga ograničenja.\nObraćajući se učesnicima sastanka, predsednik Anastasiades je izjavio da je Kipar spreman da radi na uspostavljanju zajedničkih standarda za upotrebu brzih testova za otkrivanje antigena, koji mogu značajno da pomognu u borbi protiv virusa.\nPozdravljajući očekivanu nabavku obećavajućih vakcina koje će se distribuirati u dovoljnim količinama svim državama članicama, naglasio je važnost razvijanja koordiniranog pristupa strategijama vakcinacije širom Evrope, što će biti presudno u borbi protiv pandemije.\nTakođe je izrazio očekivanje da će se sada preduzete stroge mere isplatiti kako bi se ublažio dalji teret ekonomijama i izbegle dodatne neizvesnosti među građanima.\nNadamo se, zaključio je, da će situacija u bliskoj budućnosti biti takva da omogući ublažavanje mera tako da proslava Božića na kraju veoma teške godine bude što normalnija za sve.\nNa početku telekonferencije, predsednik Evropskog saveta Charles Michel i nemačka kancelarka Angela Merkel osvrnuli su se na potrebu trenutnog odobrenja sporazuma postignutog sa Evropskim parlamentom o Višegodišnjem finansijskom okviru za narednih sedam godina, što će omogućiti pravovremena isplata državama članicama onih resursa koji će pomoći ekonomskom oporavku. / ibna


Top tri vrhunska stana u minimalističkom stilu - Moj Enterijer – Kupatila, Nameštaj, Kuhinje, Garniture...\nTop tri vrhunska stana u minimalističkom stilu\nOvo nikako nije prvi put da pominjemo minimalizam kao stil u dizajnu enterijera, ali kompanija Oporski Architektura svake godine uspeva da kreira originalni enterijer doma od koga svim pravim ljubiteljima ovog pravca zastaje dah!\nOva grupa dizajnera svakom novom kreacijom pomera granice elegancije i nanovo, do oduševljenja, iznenađuje ljubitelje ovog stila. Svaka soba u prostoru kojom se pozabave ovi dizajneri u sebi sadrži samo najosnovnije i najneophodnije objekte, a to važi i za izbor boja, jer je svaka prostorija, praktično bez izuzetaka, uređena u osnovnim nijansama bele i sive. Kao rezultat primene ovog stila dobija se dom koji, zahvaljujući svojoj jednostavnosti, prosto hipnotiše elegancijom koja inspiriše i zrači pozitivnom energijom.\nPrva od kuća koju nam je kompanija Oporski Architektura predstavila u 2015. godini se nalazi u mestu Wroclaw, a dizajn enterijera je teško povezan sa paletom tamno sive boje. U glavnom dnevnom boravku, pažnju privlači tamno siva sofa sa jastučićima koji se lako mogu zameniti ili ukloniti, u zavisnosti od individualne potrebe vlasnika za različitim nivoom komfora.\nGeometrijsko poigravanje sa dizajnom stolica kod trpezarijskog stola, koje se svojom bojom ukapaju u ostatak ambijenta, privlači pažnju blagim kontrastom u odnosu na ostale ravne i simetrične linije u celoj kući, dok se izukrštane linije kao element diskretnog kontrasta pojavljuju na više mesta, a među najupečatljivijim su tepih u dnevnom boravku i kreativna izrada čiviluka i polica.\nDruga kuća ove kompanije koristi svetlo prirodno drvo kao primarni element koji u kombinaciji sa čistom belom bojom čini celokupan enterijer svake sobe. Radi poigravanja sa kontrastom (koji je jedna od ključnih osobina minimalizma) dizajneri ovog doma nisu koristili neobične trpezarijske stolice, izukrštane linije na tepihu, niti specifične police, već su odlučili da će se u ovaj ambijent bolje uklopiti autentične viseće lampe, kao i ostatak osvetljenja izrazito originalnog dizajna.\nNaravno, minimalizam, kao primarni stil dizajna u ovom domu, ostao je dominantan, a to se najbolje vidi u obliku kreveta (koji ima ivice ravnog pravouganika bez dodatnih detalja), kao i u najosnovnijim drvenim “pregradama” koje zamenjuju zidove između prostorija.\nPoslednji, ali ne i najmanje zanimljiv dom iz ove kolekcije, je stan na plaži, dizajniran za par koji uživa u društvu i dobroj zabavi, pa često organizuje žurke i poziva veliki broj prijatelja. Naravno, prijatelji koji dolaze će unapred morati da računaju da će pri ulasku izuvati obuću i da im hrana koja lako ostavlja fleke neće biti poslužena. Razlog za ove uslove je bela i svetlo siva boja, koja je bila dominantna pri dizajniranju enterijera, pa bi i najmanja mrlja od hrane ili prljave obuće iritantno bola oči.\nSvaki predmet nameštaja u stanu je napravljen u savršenim geometrijskim oblicima, dok drveni sto za ručavanje u trpezariji predstavlja centralni stilski objekat, i na prvi pogled deluje kao da lagano levitira u vazduhu. Stolice su napravljene od neprovidnog stakla, pa se savršeno uklapaju u pomalo nadrealan izgled prostora za doručak, ručak ili večeru.\nenterijer doma |


Iako te mere deluju kao previše oštre i nepotrebne, činjenica je da smo svi u nekom narednom periodu vezani za naše domove. Sve više kafića i restorana zatvara svoja vrata na neodređeno vreme, dok se kupovina u tržnim centrima može odvijati u skraćenom vremenskom periodu. Posle 20 sati, na ulicama se ne sme naći niko od nas, dok oni stariji od 65 godina, treba da budu u svojim kućama po čitav dan.\nBioskopi i pozorišta su zatvoreni, kao i brojne druge kulturne ustanove, pa smo prepušteni sami sebi, kada se radi o zabavi. Ipak, kako bi nam olakšali predstojeće dane karantina, Narodno pozorište i Beogradska filharmonija rešili su da obraduju svoje ljubitelje, tako što će svoje sadržaje emitovati putem interneta.\nNaime, Narodno pozorište je putem svog Facebook naloga objavilo raspored novog online repertoara, dajući vam priliku da uživate u njihovim klasičnim izvođenjima iz udobnosti svog doma. Pored toga, čelnici pozorišta su ljudima omogućili pomeranje rezervacija za karte koje su već kupljene ili povraćaj novca za iste.\nPredstave možete gledati klikom na link: Narodno pozorište - Online teatar\nBeogradska filharmonija se na svoj način pridružila ovog priči, organizujući online koncerte, posvećene najmlađima. Njihova koncertna sezona za školarce i brojni koncerti planirani za drugu polovinu marta su otkazani i prebačeni u digitalnu sferu, pod sloganom „Ostani kod kuće, slušaj muziku“. Direktor Ivan Tasovac je rekao:\n- Svi jedva čekamo da se vidimo ponovo, ali sada je najvažnije biti odgovoran prema sebi i drugima. Filharmonija će u narednom periodu na ovaj način poklanjati svoje sadržaje i poručujemo svojoj dragoj publici - ostani kod kuće i slušaj muziku!“\nNa sajtu Beogradske filharmonije možete pronaći linkove na kojima se nalaze muzičke audio bajke, ali i izvođenje brojnih klasičnih kompozicija. Najmlađi su svakako dobili priliku da se zabave, na pravi način.\nSve što vam možemo reći na kraju jeste da čuvate jedni druge, vodite računa o svom dobrostanju i dobrostanju svojih najbližih, kao i da se zajedno sa nama pridržavate inicijative #OstaniKodKuće.


Abazović odgovorio Komšiću na zahtev za izvinjenje - 10.01.2021, Sputnik Srbija\nAbazović odgovorio Komšiću na zahtev za izvinjenje\nPotpredsednik Vlade Crne Gore Dritan Abazović odgovorio je Željku Komšiću, članu Predsedništva BiH, na njegov zahtev da se Vlada izvini zbog čestitke koju je... 10.01.2021, Sputnik Srbija\nsvet, vesti, dritan abazović, zdravko krivokapić, region\n20:19 10.01.2021 (Osveženo: 04:02 26.08.2021)\n© AP Photo / Risto BozovicPremijer Crne Gore Zdravko Krivokapić i potpredsednik Vlade Crne Gore Dritan Abazović\nPotpredsednik Vlade Crne Gore Dritan Abazović odgovorio je Željku Komšiću, članu Predsedništva BiH, na njegov zahtev da se Vlada izvini zbog čestitke koju je, prema navodima medija, premijer Zdravko Krivokapić uputio predsednici RS Željki Cvijanović.\nČlan Predsedništva BiH Željko Komšić ocenio je kao „izraz dubokog nepoštovanja države Bosne i Hercegovine i odluka Ustavnog suda BiH, čestitku koju je premijer Crne Gore Zdravko Krivokapić uputio povodom obeležavanja neustavnog dana entiteta Republika Srpska“, preneli su bosanskohercegovački mediji.\nČestitka nije zvanično upućena, već se samo predsednica RS Željka Cvijanović na konferenciji povodom Dana Republike zahvalila Krivokapiću koji je, kako je rekla, „čestitao sve naše praznike“.\nPoštovani članu Predsjedništva 🇧🇦@ZeljkoBiH, @VladaCG zvaničnu politiku vodi samo preko zvaničnih kanala komunikacije.\nŽelimo najbolje odnose sa državama regiona. Ruka prijateljstva @VladaCG pružena je svima, to važi i za Bosnu i Hercegovinu. 🇲🇪🤝🇧🇦 pic.twitter.com/Y1Ub7NoRs3\n„Poštovani članu Predsedništva BiH Željko Komšiću, Vlada Crne Gore zvaničnu politiku vodi samo preko zvaničnih kanala komunikacije. Želimo najbolje odnose sa državama regiona. Ruka prijateljstva pružena je svima, to važi i za Bosnu i Hercegovinu“, napisao je Abazović na Tviteru.\nRepublika Srpska slavi 29. rođendan, čestitke iz Srbije /video, foto/\nRepublika Srpska nije poklonjena, za nju su se izborili najbolji: Poruke sa svečane akademije /video/\nVatromet uz „Marš na Drinu“: Spektakl u Banjaluci za rođendan Srpske


Tekst objavljen: 31.03.2020 9:05\nPogledajte poslove koje smo odabrali za utorak, 31. mart\nPozicija: Technologist/Front line manager\nUslovi: Fakultetska diploma - tehnološko usmerenje, znanje rada na računaru, dobro znanje govornog i pisanog engleskog jezika, prethodno radno iskustvo je poželjno\nLokacija: Novi Sad, Bački Petrovac, Bački Maglić\nKompanija: Greiner i JP Packaging d.o.o.\nPozicija: Saradnik u ljudskim resursima\nUslovi: Visoka stručna sprema - VII stepen (smer: menadžment, ekonomija, pravo), srednji nivo engleskog jezika, napredni nivo MS Office, poznavanje propisa iz oblasti radnog prava\nKompanija: VIP Stolarija d.o.o.\nUslovi: IV ili VI stepen stručne spreme, poznavanje rada na računaru (MS Windows, MS Office, internet), vozačka dozvola B kategorije - aktivan vozač, iskustvo na istim ili sličnim poslovima, dobre komunikacione i pregovaračke veštine, odlično poznavanje prodajnih, marketinških i poslovni procesa\nKompanija: Seme semena d.o.o.\nUslovi: Minimum 3 godine iskustva na poslovima terenske komercijale, Poželjno iskustvo u radu sa poljoprivrednim apotekama, znanje rada na računaru, vozačka dozvola B kategorije, poželjno pismo preporuke bivših poslodavaca\nKompanija: Teknoxgroup Srbija d.o.o.\nPozicija: Servisni tehničar\nUslovi: Profesionalno usmerenje: mehaničar, mehatroničar, električar, znanje o motorima sa unutrašnjim sagorevanjem i njihovom funkcionisanju, poznavanje rada na kompjuteru i engleskog jezika


Zabrana automobila, radikalan predlog aktivista u Glazgovu – Krstarica\nZabrana automobila, radikalan predlog aktivista u Glazgovu\nTanjug 10. novembra 2021. 22:43\nGLAZGOV – Dok se proizvođači automobila i vlade nekih zemalja udružuju oko novog cilja klimatskog samita u Glazgovu – drastično masovnije upotrebe električnih vozila, aktivisti upućuju učesnicima samita radikalan apel – da se jednostavno odreknu upotrebe svih vrsta automobila.\nS novim ciljem postupnog smanjivanja prodaje novih automobila na benzin i dizel u narednih 20 godina, više desetina zemalja i automobilskih kompaja iskoristilo je samit UN COP26 da promoviše prodaju električnih vozila s ciljem globalnog smanjivanja emisije štetnih gasova, prenosi londonski dnevnik Gardijan.\n„Ovo je velika transformacija. Smatramo da je ovo i velika šansa za otvaranje novih radnih mesta“, ocenio je Omar Algabra, ministar trgovine Kanade.\nSintija Vilijams, menadžerka sektora za politiku zaštite životne sredine u američkom automobilskom gigantu Fordu, pozvala je države da pruže podršku prodaji električnih automobila širom sveta.\n„Sada nam trebaju ovakva vozila, trebaju nam potezi koji će odgovarati našim ambicijama“, rekla je Vilijamsova i predočila da je neophodno razvijati infrastrukturu za masovno, globalno uvođenje električnih vozila.\n„Što više ljudi mora da uđe u takva vozila i niko ne sme da zaostaje“, poručila je Sintija Vilijams.


Tusk: Britanski predlog za Bregzit neće funkcionisati\nIzvor: RTS, 20.Sep.2018, 18:36\nPredsednik Evropskog saveta Donald Tusk ocenio je da ključni delovi britanskog predloga za izlazak iz EU "neće funkcionisati" i da će naredni sastanak lidera EU u oktobru biti "trenutak istine" za pregovore o izlasku Velike Britanije iz bloka.\nDonald Tusk je nakon dvodnevnog neformalnog samita lidera EU u Salcburgu, koji je delimično bio posvećen pregovorima o izlasku Britanije iz EU, rekao da bi neki >> Pročitaj celu vest na sajtu RTS << predlogi britanske premijerke Tereze Mej mogli da ugroze uniju preostalih 27 članica, prenosi AP.\nPredsednik Evropskog saveta tvrdi da iako, kako kaže, svi dele stav da ima pozitivnih elemenata u predlozima Mejove, "predloženi okvir za ekonomsku saradnju neće funcionisati ni najmanje, jer rizikuje da ugrozi jedinstveno tržište".\n"Trenutak istine za pregovore o Bregzitu biće Evropski savet u oktobru. U oktobru mi očekujemo maksimalan napredak i rezultate u pregovorima o Bregzitu", rekao je Tusk, navodi Rojters.\nBritanska premijerka Tereza Mej prethodno je rekla da se Britanija priprema da napusti EU i u slučaju da sporazum o uslovima njenog odlaska ne bude postignut, odnosno ako joj se predlog ne učini prihvatljivim.\nIstakla je da će se jedino složiti sa "zaštitnim" predlogom za irsku granicu ako se on odnosi na celu Veliku Britaniju, preneo je Rojters.\nDodala je, međutim, da veruje da može biti postignut dobar sporazum.\nVelika Britanija i njeni partneri iz Evropske unije ni danas, drugi dan neformalnog samita lidera EU u Salcburgu, nisu uspeli da postignu napredak u pregovorima o Bregzitu, uglavnom zbog neprevaziđenih razlika oko toga kako na najbolji način izbeći uspostavljanje čvrste granice u Irskoj.\nPrethodno je objavljeno da su pojedini evropski zvaničnici rekli da je prvi dan neformalnog samita lidera EU u Salcburgu završen bez napretka kad je reč o izgledima za dogovor Britanije i Unije o Bregzitu.\nU međuvremenu, lideri Evropske unije odlučili su da će održati još jedan samit o Bregzitu 17. i 18 novembra, javio je Rojters pozivajući se na neimenovane diplomatske izvore.\nKako je izlazak Britanije iz EU zakazan za 29. mart 2019. godine, na pomolu je sve veća zabrinutost da dogovor o odnosu nakon Bregzita neće biti postignut na vreme da se obezbedi lak i miran izlazak, podseća AP.\nVesti-online.com: Trenutak istine za Veliku Britaniju\nBlic: Tusk: Britanski predlog za Bregzit neće funkcionisati\nEU i Britanija sve bliži "trenutku istine"\nIzvor: VOA, 20.Sep.2018\nSastanak lidera EU u oktobru biće „trenutak istine“ u pregovorima o Bregzitu, poručili su čelnici Unije na kraju samita u Salcburgu. Predsednik Evropskog saveta Donald Tusk kaže da će pregovori biti nastavljeni narednog meseca, a da se postizanje dogovora o izlasku Britanije iz EU očekuje...\nOdbijen predlog Tereze Mej\nIzvor: Danas, 20.Sep.2018\nPredlog britanske premijerke Tereze Mej o trgovinskim odnosima sa Evropskom unijom posle izlaska Britanije iz članstva nije ostvariv, ocenio je predsednik Evropskog saveta Donald Tusk posle samita šefova država i vlada EU u Salcburgu. Članak Odbijen predlog Tereze Mej se pojavljuje prvo na Dnevni...


Goša se prodaje u decembru, početna cena 2,8 miliona evra | Insajder\nGoša se prodaje u decembru, početna cena 2,8 miliona evra\nFabrika šinskih vozila Goša iz Smederevske Palanke u stečaju biće ponuđena na prodaju javnim nadmetanjem zainteresovanim kupcima 21. decembra, potvrdio je za Insajder stečajni upravnik Aca Mitić.\nPočetna cena je 2,8 miliona evra, što je 50 odsto od procenjene vrednosti Goše koju je radila požarevačka firma YU-Miland, a zainteresovani kupac, da bi učestvovao u javnom nadmetanju, bi trebalo da uplati oko 1,3 miliona evra depozita na račun Goše ili da ima prvoklasnu bankarsku garanciju naplativu na prvi poziv.\n“Procena je urađena, mi ne možemo precenjivati Gošu više nego što je realno. Uostalom, kada se pojave zainteresovani kupci videćemo koja je prava cena Goše. Finansijski kriterijumi za učešće u javnom nadmetanju su dovoljno visoki, tako da se nadam da će samo ozbiljni ponuđači da se jave”, kaže Mitić za Insajder.\nMeđutim, s obzirom na to da dug Goše iznosi 25 miliona evra, a da je početna vrednost fabrike bar devet puta manja, postavlja se pitanje da li će uopšte ostati novca za radnike i državu kojima se duguje ukupno oko sedam miliona evra.\nPosebno kada se uzme u obzir da je najveći poverilac bivši vlasnik, slovačka firma ŽOS, odnosno formalno kiparski Lisnart holding koji je od ŽOS-a otkupio fabriku u martu 2017, nakon samoubistva jednog radnika. ŽOS-u, odnosno Lisnartu koja je prema istraživanju Insajdera s njom povezana firma, duguje se čak 14 miliona evra, iako su oni fabriku ostavili u dugovima.\nMeđutim, istraživanje Insajdera pokazalo je da dok država svoja potraživanja ni na koji način nije obezbedila, slovačka firma je u potpunosti sva sredstva obezbedila stavljajući hipoteku na imovinu i zaloge na opremu fabrike Goša, pa čak i kasetofon fabrike čija je vrednost procenjena na 900 dinara.\nJedina šansa da radnicima bude isplaćen makar deo zaostalih zarada, jeste da se Lisnartu ospore potraživanja što je stečajni upravnik i učinio 26. septembra ove godine i najavio parnični postupak.\nOn je pred Privrednim sudom u Požarevcu potraživanja osporio zbog toga što je ŽOS, kao vlasnik Goše, upisao hipoteke i zaloge na imovini u trenutku kada je račun Goše bio u blokadi, čime je sebe svesno stavio u privilegovan položaj i oštetio ostale poverioce. Kao drugi razlog je naveo i to što Lisnart svoja potraživanja nije upisao u odgovarajuće registre nakon preuzimanje Goše od ŽOS-a.\n„Nadam se da ćemo uspeti da osporimo potraživanja, jer mislimo da je zakon na našoj strani. Nadam se samo da se sud neće koristiti time da zahtevajući poštovanje zakona teramo investitore“, rekao je za Insajder ranije stečajni upravnik Aca Mitić.\nNedostatak kontrole doveo do štete za budžet i radnike\nSvi događaji u fabrici šinskih vozila Goša iz Smederevske Palanke - od privatizacije 2007. do danas - pokazali su, prema istraživanju Insajdera, da radnici nisu morali da ostanu bez zarada, a država bez više od četiri miliona evra poreza, samo da su predstavnici nadležnih institucija radili svoj posao.\nFabrika Goša prodata je 2007. slovačkoj fabrici ŽOS Trnava čiji je većinski vlasnik biznismen iz slovačke Vladimir Por. Te godine Goša postaje „Izvoznik godine“, a 2008. prihodi od prodaje iznose 36 miliona evra, što je četiri puta više nego što je to bilo godinu dana ranije.\nFirme u vlasništvu slovačkog biznismena u poslovima koje je radila Goša, javljale su se i kao dobavljači materijala potrebnog za izradu vagona, ali i kao posrednici u poslovima Goše sa drugim kompanijama. Praktično, ŽOS je Gošu koristio kao svog podizvođača za poslove koje slovačka firma nije stizala da završi, dok je Gošine radnike koristio kao jeftinu radnu snagu.\nOvim sporazumom utvrđeno je da Goša svojim vlasnicima fabrici ŽOS iz Slovačke u tom trenutku, u januaru 2013, duguje 10,5 miliona evra koje je trebalo da otplati u 11 rata do kraja 2014.\nIste 2014. Goša prestaje da isplaćuje zarade radnicima, a državi poreze i doprinose, a rezultat svega toga je da je dug Goše u novembru 2017, kada je proglašen stečaj, prema radnicima i državi iznosio skoro sedam miliona evra.\nMeđutim, s obzirom na to da ŽOS, a sada Lisnart Holding koji je 2017. kupio Gošu, ima zaloge na čitavoj imovini zbog čega je obezbeđeni poverilac, država i radnici trenutno nemaju gotovo nikakve šanse da naplate svoja potraživanja.\nUpravo zbog ovakvog manevra vlasnika koji je stavio zaloge na svu imovinu Goše, Poreska uprava kasnije nije mogla da izvrši prinudnu naplatu poreza


Predstavljena serija Lenovo IdeaPad Z raznobojnih računara\nAktuelno, Lifestyle — By taty on November 30, 2010 7:05 pm\nPre 25 godina Bil Gejts, vlasnik kompanije Micrososft, predstavio je javnosti svoj prvi operativni sistem Windows. Danas preko 90 odsto računara na svetu pokreće baš taj softver.\nWindows 1.0 prodavao se po ceni od 99 dolara, a kupci su dobijali i grafički interfejs. Druga verzija je lansirana dve godine kasnije, decembra 1987. godine, a zatim su usledile i ostale.\nOsnovna ideja novog operativnog sistema je bila da se korisnicima omogući navigacija samo pomoću miša i tastature, kao i da mogu istovremeno da pokrenu više aplikacija.\nMeđutim, softver nije odmah prihvaćen. Tek treća verzija, koja se na tržištu pojavila pet godina kasnije, izazavala je veliko interesovanje među korisnicima kompjutera. Windows 3 je za dve godine prodat u 10 miliona kopija!\nPodjednako uspešni bili su i Windows 3.1, Windows 95, Windows 98. Ali je svakako najpopularniji Windows XP.\nZatim je usledila Vista, i najnoviji Windows 7 koji mnogi smatraju doslednim naslednikom Windows XP softvera.\nTags: Bil Gejts, internet, kompjuteri, Lifestyle, Microsoft, operativni sistem, računari, stil života, tehnika, vlasnik Microsofta, Windows, Windows proslavlja svoj 25. rođendan\nKako navodi dnevni list "Press" pevačica Nada Topčagić večeras će ući na farmu. Ona kaže da ulazi kako bi uništila...


Hapšenje senatora RS- “Sustigli su me ispred vrtića, izvukli iz automobila i oborili na asfalt” (VIDEO) - Televizija K3\n– U popodnevnim satima krenuo sam u vrtić po unuka, kada su me pripadnici policije zaustavili u Majevičkoj ulici i utvrdili da nisam bio vezan sigurnosnim pojasom. Na njihovo traženje uredno sam predao na uvid vozačku i saobraćajnu dozvolu. Nakon toga me policajac upitao da li znam koje su sankcije za učinjeni prekršaj na šta sam odgovorio da rade svoj posao, u skladu sa zakonom. Tada mi prilazi drugi policajac koji mi govori da sam mogao proći sa 50 KM, što sam ja ignorisao i ponovio mu da rade svoj posao, te da mi što prije vrate dokumenta, jer žurim po unuka u vrtić – rekao je Mihajlović.\nIzvor: srpskainfo/ desavanjaubijeljini.com


Vujasinović: Treba nam 300.000 evra za toplu vodu u bazenu, putovanja i pripreme\nTrener vaterpolista Partizana Vladimir Vujasinović rekao je da će njegova ekipa protiv mađarskog OSC-a morati da odigra jednu od najboljih utakmica u sezoni ako želi da iznenadi protivnika.\n"Mađrska ekipa je sastavljena od mnogo izuzetno dobrih, ali ne i vrhunskih igrača, kakvi igraju u Pro reku. To su igrači sa šireg spiska mađarske reprezentacije, imaju dva reprezentativca i dva stranca", kazao je trener crno-belih.\n"Lako je predvideti šta će biti naredne godine. Ne može da se zaustavi pad, može da bude samo gore. Mi smo sad uveli mladi tim, a sledeće sezone nećemo moći to da uradimo jer se sužava prostor. Teško će nešto da se promeni ako se ovako nastavi. Izgubićemo klubove i baze. Na ivici smo opstanka, ali prestali smo da pričamo o tome jer nema ko da čuje", rekao je Vujasinović.\nPrema njegovim rečima, Partizan je uvek bio "baza domaćeg vaterpola" i taj klub je održao srpski sport posle raspada Jugoslavije i rastanka sa Crnom Gorom.\n"Ali, ljudi na pozicijama to ne mogu ili neće da shvate", dodao je on.\nVujasinović je istakao da srpski vaterpolo "sigurno ne očekuje svetla budućnost".\nOn je naveo da je Partizan prošle godine imao budžet od 60 hiljada evra za igrače i podsetio da su crno-beli igrali Ligu šampiona, osvojili domaće prvenstvo i nastupili u finalu Kupa.\n"Tri stotine hiljada evra bi omogućilo normalnu situaciju, toplu vodu u bazenu, da platimo putovanja i odlaske na pripreme, što smo sada ukinuli".\nNa konferenciji je govorio i predsednik Partizana Aleksandar Šoštar, koji je rekao da nenormalni uslovi postaju normalni za taj klub.\n"Nenormalni uslovi za nas postaju normalni. Uzrok naše teške situacije je osvajanje Lige šampiona 2011. godine i spletom okolnosti poklopio se sa početkom ekonomske krize u svetu. Da smo 2010. pustili igrače da odu, ne bismo imali ove probleme, ali ne bismo ni osvojili titulu evropskog šampiona", rekao je Šoštar.\nOn je kazao da je klub osvajanjem srpskog Kupa ostvario prvi cilj i da misli da Partizan može da parira narednom protivniku u Ligi šampiona.\nŠoštar je zahvalio na podršci fondaciji "Grobari za nas", koja je prošle nedelje dala vaterpolo klubu Partizan 500.000 dinara i najavila nove akcije.


Dodik se sastaje s Čovićem: "Malo sam lijen, ne razumijem ko je s kim u Federaciji" » Radio Krajina\nHome / Vijesti / Dodik se sastaje s Čovićem: “Malo sam lijen, ne razumijem ko je s kim u Federaciji”\nDodik se sastaje s Čovićem: “Malo sam lijen, ne razumijem ko je s kim u Federaciji”\n“U kontaksu sam s Čovićem i u ponedjeljak imamo sastanak na nivou partija kako bismo vidjeli na koji način ćemo se kretati u budućnosti. Što se tiče nekih drugih, postoje neki kontakti, ali priznajem da sam malo politički lijen i uopšte ne razumijem situaciju u Federaciji BiH i ko je tamo s kim“, dodao je Dodik navodeći da čeka da se u tom bh.entitetu uspostavi većina.\nUvjerava da je spreman da radi sa svim ljudima na nivou BiH kako bi se utvrdila politika dodatnog jačanja suvereniteta BiH, time što bi se, kaže, “otpustio” visoki predstavnik, te “izbacile” strane sudije iz Suda BiH.\n“Ako te politike jačanja suverentiteta nema, na ta dva pitanja, ne vidim da je potrebno da branim suverenitet na nekom drugom pitanju”, ustvrdio je on ponoviši da će u bh. organima raditi u ime RS, ali ne želi da napravi nikakvu štetu Bošnjacima i Hrvatima, niti kantonima i Federaciji BiH.\n“Ako to ne bude funkcionisalo, imat ćemo paralizu organa, kao do sada. Ne bih želio da se desi, ali ni da se prema inicijativama koje dolaze iz RS-a odnose kao do sada”, rekao je on.\n“To je politika destabilizacije i neuvažavanja partnerstva i regionalne saradnje” rekao je on.\nTags dragan covic istocno sarajevo milorad dodik snsd


ONTARIO – Kanađani su pesimističniji u pogledu svoje ekonomije od stanovnika ostalih zemalja grupe G7, a to može znatno uticati na oporavak privrede, kažu ekonomisti.\nKako bi došla do korjena ovog pesimizma, kompanija Kapital ekonomiks, jedna od vodećih nezavisnih kompanija za ekonomsko istraživanje u svijetu, ispitivala je gdje su Kanađani bili prije krize i kako sada napreduju.\nKanadska domaćinstva su ušla u pandemiju u slabijem finansijskom položaju. Od finansijske krize 2008/09., Amerikanci su mesječni odnos duga i prihoda smanjili na 136 odsto, a stopa štednje ide i do 7,8 odsto.\nU međuvremenu, odnos duga i prihoda u Kanadi popeo se na 176 procenata, a stopa štednje iznosi 3,6 odsto.\nAmerikanci takođe bolje napreduju tokom pandemije. Capital izračunava da su u Kanadi ukupne zarade opale za 23 odsto od februara do aprila, u poređenju sa padom od samo 10 procenata u SAD.\nU Kanadi, Kanadska naknada za hitne slucajeve (CERB) plaća 500 dolara nedeljno, što iznosi oko 45 odsto srednjeg prihoda za radnike koji rade sa punim radnim vremenom.\n“U SAD trenutni dodatak od 600 dolara podrazumjeva da prosečna naknada za podnosioce zahtjeva za nezaposlenost iznosi oko 970 dolara nedjeljno, odnosno 101 odsto prosječne zarade sa punim radnim vremenom“, saopšteno je iz kompanije.\nVeći udar na prihode i slabe finansije domaćinstava sugerišu da će se potrošnja sporije oporavljati u Kanadi, kako se ekonomija iznova pokreće, navodi Kapital.\nU Kanadi se očekuje da će potrošnja pasti za 55 odsto na godišnjem nivou u drugom kvartalu, a zatim da će porasti za 45 i 35 procenata u trećem i četvrtom tromjesječju.\nAli to bi i dalje omogućilo da potrošnja opadne 5 odsto do kraja 2020. godine. Očekuje se da će potrošnja u SAD pasti samo 3 procenata.\nMeđutim, danas objavljeno istraživanje pokazuje da su i stanovnici iz ostalih članica G7 sve više skeptični.\nRojters prenosi da je u maju u zemljama G7 u cjelini 48 odsto anketiranih odobravalo način na koji je njihova vlada izašla na kraj sa krizom, sto je pad povjerenja sa 50 u aprilu i 54 procenata u martu.\nIstraživanje koje je objavila anketna kompanija Kantar pokazalo je da je Britanija zabilježila najveći pad od 18 bodova od aprila na 51 odsto.\nU Kanadi, SAD, Nemačkoj, Francuskoj i Italiji pad povjerenja se kreće između dva i šest bodova.\nIstraživanje je takođe otkrilo da se svaka treća osoba oseća nelagodno zbog povratka na svoje radno mjesto, sličan broj osoba zeli da radi od kuće više nego prije krize, a otprilike četiri od 10 reklo je da će posjećivati restorane, kafiće, pabove i bioskope manje nego prije.


Srbija: Novi potpredsjednik Vlade i ministar odbrane za vrijeme rata u BiH na Palama radio kao novinar\nVučić će u novoj vladi Srbije, pored funkcije potpredsjednika i ministra odbrane, biti i šef tajnih službi .\nBudući potpredjednik Vlade i ministar odbrane Srbije Aleksandar Vučić za vrijeme rata u BiH, 1992. i 1993. godine, radio je kao novinar na Palama.\nKako je navedeno u biografiji Aleksandra Vučića, koji je lider Srpske napredne stranke (SNS), 1992. godine on je postao član Srpske radikalne stranke, a iste i naredne godine, „radio je kao novinar na Kanalu S na Palama u Republici Srpskoj pripremajući i vodeći vijesti na engleskom jeziku, intervjue i reportaže“. Biografiju je novinarima dostavila stranka čiji je Vučić lider.\nU biografiji Aleksandra Vučića navodi se da je diplomirao na Pravnom fakultetu Univerziteta u Beogradu, kako se ističe, sa najvišim ocjenama kao jedan od najboljih studenata u generaciji, da je 1994. izabran za generalnog sekretara SRS-a, a 1998. obavljao je funkciju ministra za informisanje u Vladi narodnog jedinstva.\nVučić je biran za poslanika u Saveznoj skupštini SRJ tri puta: februara 1998, maja 2000. i septembra 2000.\n“Bio je narodni poslanik i zamjenik predsjednika poslaničke grupe Srpske radikalne stranke u Skupštini Srbije. Jedan je od osnivača Srpske napredne stranke”, navodi se u zvaničnoj biografiji budućeg poredsjednika Vlade i ministra odbrane Srbije.\nNakon sukoba sa Vojislavom Šešeljom i izlaska iz SRS-a, 2008. godine, zajedno sa aktuelnim predsjednikom Srbije Tomislavom Nikolićem osnovali su Srpsku napredne stranku i do skora je obavljao funkciju zamjenika predsjednika te stranke.\nLider naprednjaka biće i šef tajnih službi\nKako se planira predloženim zakonskim rješenjima, Aleksandar Vučić će, pored funkcije potpredsjednika Vlade i ministra odbrane, koordinirati tajnim službama Srbije.\nIzmjenama Zakona o uređenju službi bezbednosti koje je sinoć usvojio srbijanski parlament, Vučiću je pravno omogućeno da zna sve tajne u Srbiji.\nNadzor tajnih službi do sada je bio u domenu šefa države i pripadao je šefu njegovog kabineta.\nMediji u Srbiji spekulišu da je novim zakonskim rješenjima o kontroli tajnih službi izvršeno gomilanje moći jednog partijskog lidera. Ukoliko lider naprednjaka bude stupio na čelnu fukciju Biroa za koordinaciju, imaće direktnu kontrolu nad Bezbjednosno-informativnom agencijom (BIA), Vojno-obavještajnom agencijom (VOA) i Vojno-bezbjednosnom agencijom.


Niška televizija » Maloletni Sirijac u Zavodu za vaspitanje omladine (VIDEO)\nMaloletni Sirijac u Zavodu za vaspitanje omladine (VIDEO)\nObjavljeno 24.02.2014. 14:16\nU saobraćajnoj nezgodi u kojoj se automobil sa 12 imigranata prevrnuo, dvojica su povređena i nalaze se u Kliničkom centru, a devet je u zatvoru, nakon čega će biti udaljeni iz zemlje. Maloletnik je smešten u niški Zavod za vaspitanje omladine u kome se nalazi Centar za prihvat maloletnih stranaca. Njegovo zdravstveno stanje je dobro, kaže direktor Zavoda Goran Stamenković.\nMaloletni Sirijac koji je uhapšen u subotu uveče na bulevaru 12. februar nalazi se u Zavodu za vaspitanje omladine Niš.\nCentar za prihvat maloletnih stranaca koji su pronađeni na teritoriji Srbije bez pratnje roditelja ili staratelja, postoji već dve godine i kroz njega je prošlo ukupno 82 dece.\nMaloletnici ovde imaju smeštaj, hranu i osnovne uslove za održavanje higijene. Mogu da, uz nadzor staratelja, koje im dodeljuje Zavod, kontaktiraju porodicu i prijatelje, kažu u ovoj ustanovi i dodaju da deca imaju brošure na maternjem jeziku iz kojih mogu da nauče o svojim pravima prilikom boravka u Srbiji. Ovo je samo usputna stanica, a deca se, ukoliko traže azil, šalju u azilantske centre u banju Koviljaču ili Bogovađu. U suprotnom se,, kada za to postoje uslovi, vraćaju u zemlju iz koje su došli. Maloletnici u Zavod dolaze sa traumama i sa njima radi ceo tim stručnjaka, kažu u ovoj ustanovi.\nDvojica od 12 pronađenih Sirijaca nalaze se u Kliničkom centru, a devetoro njih je zbog nelegalnog prelaska državne granice u zatvoru, gde će provesti 17 dana. Nakon toga biće udaljeni sa teritorije Republike Srbije. Pedesetrogodišnji D. K. iz Leskovca je zbog osnova sumnje da je krijumčario ljude zadržan do 48 sati, nakon čega će krivičnom prijavom biti priveden nadležnom tužilaštvu u Nišu, navodi se u saopštenju policije.


Prva isporuka ruskog raketnog sistema S-400 stigla u Tursku – Dnevni list\nPrva isporuka ruskog sistema proturaketne odbrane stigla je u Tursku, saopćilo je u petak tursko ministarstvo odbrane, u potezu koji je približio tu zemlju američkim sankcijama i novom sporenju s Washingtonom.\nMinistarstvo odbrane navodi u saopćenju da je “prva isporuka opreme” sistema protuzračne odbrane S-400 stigla u zrakoplovnu bazu u blizini turske prijestonice Ankare.\nSAD je odlučno zatražio od članice NATO-a Turske da se povuče iz ugovora s Rusijom, koji vrijedi više od dvije milijarde dolara, upozoravajući tu zemlju da će se suočiti s ekonomskim sankcijama ukoliko nastavi s nabavkom ruskog sistema. Također, SAD je saopćio da Turskoj neće biti dopušteno da sudjeluje u programu proizvodnje visoko sofisticiranih borbenih aviona F-35.\nSAD je u više navrata tvrdio da je ruski sistem inkompatibilan s NATO-ovim sistemima i predstavlja prijetnju programu F-35.\nTurska odbija da popusti pod američkim pritiskom, insistirajući da je izbor nabavke vojne opreme pitanje nacionalnog suvereniteta, prenosi AP.\n← Trump i Netanyahu razgovarali o Iranu\nNapredak u zbrinjavanju otpada na Uborku →


Svetsko takmičenje u rešavanju poslovne studije slučaja Belgrade Business International Case Competition (BBIC C) na kojem učestvuje 20 timova studenata iz celog sveta danas je svečano otvoreno na Fakultetu organizacionih nauka (FON) u Beogradu.\nOtvarajući takmičenje predsednica Vlade Srbije Ana Brnabić poželela je dobrodošlicu takmičarima sa prestižnih svetskih univerziteta i biznis škola i istakla da je BBIC C jedno od 12 najprestižnijih međunarodnih takmičenja u studiji slučaja.\n"Verujem da možete da uđete u top 10 ili 5 svetskih takmičenja, a Vlada Srbije će nastaviti da vas podržava jer se BBIC C savršeno uklapa u našu viziju obrazovanja za budućnost", poručila je Brnabić.\n"Sproveli smo niz zakonskih promena kako bi znanje približili privredi, uveli smo dualno obrazovanje, podržavamo preduzetnički duh i želimo da naši studenti nauče kako da pokrenu svoje kompanije", kazala je premijerka.\n"To je novi mineral i može da bude mineral budućnosti. Nama su zato potrebni ljudi koji razmišljaju van uobičajenih okvira, koji će biti donosioci odluka i koji se neće plašiti nepoznatog", istakla je Brnabić.\n''Oni su prepoznali našu vrednost i guraju nas napred. Misija ovog takmičenja je da podržavamo vrhunske talente i ideje. Ovde su danas najbolji studenti FON-a i sa svetskih univerziteta'', navela je Damnjanović.\nProf. Vesna Damnjanović (u sredini)\nOna je dodala da uspeh takmičenja BBIC C ne bi bio moguć bez podrške FON-a i njegovog rukovodstva.\nNa međunarodnom takmičenju čije će finale biti održano 21. aprila učestvuje 20 timova iz SAD, Kanade, Danske, Libana, Hrvatske, Tajlanda, Hong Konga, Singapura, Madjarske, Nemačke, Australije i Srbije.\n''Očekujem zanimljive i izazovne zadatke kada je reč o studijama slučaja, kao i da ću naučiti mnogo o biznisu u Srbiji. Nadam se da ću imati priliku da saznam nešto i o srpskoj kulturi i da ću upoznati divne ljude'', rekla je Šarlin za Tanjug.\n''Jedva čekam da startuje program i da odmerimo snage'', poručio je takmičar iz Danske.\n''Ovo je prilika i da upoznam i steknem nove prijatelje iz svih krajeva sveta'', rekao je gost iz Tajlanda.


U Mostaru otvoren Ured Vlade RS - Klix.ba\nU Mostaru otvoren Ured Vlade RS\n16.1.2013. u 12:44\nU Mostaru je danas službeno s radom započeo Ured Vlade Republike Srpske.\nPo riječima ministrice za ekonomske odnose i regionalnu suradnju RS-a Željke Cvijanović, ovaj ured će predstavljati institucionalnu vezu srpske zajednice koja tu živi s Vladom i institucijama Republike Srpske, ali i servis za sve građane koji imaju potrebu komunicirati s Vladom RS-a.\n"Na ovom području postoji velik broj srpskih povratnika, a i nekoliko stotina osoba iz RS-a studira u ovom gradu. Oni su bitan segment ovog ureda, ali to nije limitirajuće. Uredu će se moći obraćati svi koji žele komunicirati s Vladom RS-a i predstavljat će komunikacijski mosti između Mostara i Vlade RS", kazala je ministrica koja je danas boravila u Mostaru.\n"Građani s područja Hercegovina sada će mnogo lakše komunicirati s Vladom RS-a u Banja Luci, odnosno lakše će podnositi zahtjeve te dobijati odgovore na postavljene upite. Također, građani od danas neće imati dodatne troškove kojima su ranije bili izloženi jer više neće morati putovati u Banja Luku za određene stvari", kazala je Cvijanovićeva.\n"Vlada RS-a napravila je veliki iskorak što je otvorila ured u Mostaru, a ne u Trebinju, Nevesinju ili Gacku...To će imati rezultata za povratak, ali i za opstanak", kazao je vladika Grigorije, dodavši kako će ovaj ured biti u funkciji života.\n"Nije važno izgraditi crkvu, već i život oko nje", poručio je vladika Grigorije.


Bez veće štete u milanovačkoj opštini – GM Press\nMilorad Dimitrijevic, načelnik Štaba za vanredne situacije u Gornjem Milanovcu / foto: GM Press\nNevreme praćeno jakom kišom i gradom pogodilo je noćas oko 3 sata centralne delove Srbije, a grad je veliku štetu naneo na području Kraljeva, Arilja, Kruševca, Ivanjice. Prema rečima Milorada Dimitrijevića, načelnika Štaba za vanredne situacije, na teritoriji opštine Gornji Milanovac, situacija je stabilna, a sanacije i popravke koje je izazvalo noćašnje nevreme su otklonjene ili su u toku.\n– Ukupno gledano, stanje je povoljno, nevreme i olujni udari vetra nisu naneli štetu poljoprivrednim usevima, što je najvažnije – rekao je Milorad Dimitrijević, načelnik Štaba za vanredne situacije u Gornjem Milanovcu, dodavši da je u pranjanskom i gružanskom kraju došlo do prekida električne energije, ali da su kvarovi otkolnjeni, a meštani sela dobili struju.\nNajveći problem kod ovakvih nepogoda je mestimično uzlivanje površinskih voda i začepljenja kanalizacija, naročito u gradskom jezgru, što se i desilo u toku prethodne noći, posebno u objektima i domaćinstvima koji su niži u odnosu na okolne terene.\n– Na terenu su ekipe JKP-a i vatrogasaca koji ispumpavaju vodu iz poplavljenih objekata i saniraju štetu. Kako se u toku dana se ne očekuju obilnije padavine, nadamo se da ćemo situaciju držati pod kontrolom – rekao je Dimitijević.\nU odnosu na nevreme koje je pogodilo naše okruženje, može se reći da je stuacija na teritoriji opštine Gornji Milanovac stabilna, a svi kvarovi će biti otklonjeni u toku dana.\nTags: milorad dimitrijevic, nevreme, opštinski stab za vanredne situacije


NENAD ŠIPKA OTKRIVA ZAŠTO GA NIJE BILO U MEDIJIMA: "O Jeleni Krsmanović Marjanović govore ljudi koji uopšte nisu upućeni u slučaj!" | Happy BSC portal\nNENAD ŠIPKA OTKRIVA ZAŠTO GA NIJE BILO U MEDIJIMA: "O Jeleni Krsmanović Marjanović govore ljudi koji uopšte nisu upućeni u slučaj!"\nGovoreći za Hepi televiziju u emisiji "Posle ručka", Nenad Šipka forenzičar iz Novog Sada, rekao je kako se mesecima nije pojavljivao u medijima iz prostog razloga što nije želeo da se upušta u raspravu sa ljudima koji uopšte nisu upućeni u slučaj Jelene Krsmanović Marjanović.\n- U medijima nisam bio zato što je slučaj Jelene Krsmanović Marjanović postao farsa jer su se u istragu uključili kojekakvi stručnjaci koji nisu ni videli podatke, tu pre svega mislim na fotografije sa uviđaja, a sebi daju za pravo da komentarišu jedan takav slučaj. Mi imamo ugovor sa Teodorom Krsmanović koja je u trenutku angažovanja imala status oštećene, tako da smo mi i dalje poluzvanično deo ovog slučaja ako sud odluči da otvori slučaj i da Teodori Krsmanović vrati status oštećene mi smo spremni da nastavimo da branimo interes porodice Krsmanović. Mnoge laži su izrečene o meni i o mojoj organizaciji - rekao je Nenad Šipka za Hepi televiziju.


24. Sep 2021 298\nSkupština opštine Čelinac na devetoj redovnoj sjednici održanoj 23. septembra usvojila je izvještaj o izvršenju budžeta za prvih šest mjeseci ove godine.\nNačelnik opštine Vlado Gligorić rekao je da budžet opštine Čelinac za prvih pola godine nije ostvaren u potpunosti kako je planiran, jer je ispunjen sa 94 odsto od plana.\n„Budžetski prihodi iznosili su 4.460.000 KM, dok su rashodi bili 4.165.000 KM, pa je tako uz mjere racionalizacije u prvih šest mjeseci ostvaren suficit u iznosu od 290.000 maraka“, istakao je Gligorić i dodao da su za naredni period u planu značajna ulaganja u infrastrukturu, a naročito u pogledu vodosnabdijevanja koje će se, kako kaže, realizovati u saradnji sa višim nivoima vlasti.\n„Radi se o jednom važnom projektu čija je vrijednost oko 700.000 maraka, a tiče se vodosnabdijevanja u samom centru grada i okolnim mjesnim zajednicama, gdje radimo četiri kraka vodovodne mreže“, naglasio je Gligorić.\nNa sjednici je usvojena informacija o ostvarivanju prava u oblasti boračko-invalidske zaštite, uz zaklјučak da se prilikom rangiranja za dodjele stipendija učenicima i studentima daju dodatni bodovi djeci boraca prve kategorije.\nSkupština opštine imenovala je Vanju Popović za načelnika odjelјenja za inspekcijske poslove i komunalnu policiju, dok je za direktora javne ustanove Dječiji vrtić „NEVEN“ imenovana Darija Đekić.\nPredsjednik Skupštine opštine Dejan Kurtinović istakao je da su dužnosti razriješeni predsjednik i članovi Opštinske izborne komisije i imenovani novi.\n„Želim da napomenem da smo mi to već radili u aprilu, ali nismo dobili saglasnost Centralne izborne komisije jer nismo imali zastuplјene različite nacionalnosti. Ovaj put smo ispunili i taj uslov i nadamo se da će Centralna izborna komisija dati saglasnost za Opštinsku izbornu komisiju, koja će da preuzme mandat u skorije vrijeme i da radi narednih sedam godina“, rekao je Kurtinović.\nOdbornici skupštinske većine usvojili su izvještaj o radu i finansijskom poslovanju čelinačkih javnih ustanova Centra za socijalni rad, Centra za sport i kulturu, Narodne biblioteke i Doma zdravlјa za prvih šest mjeseci ove godine.\nSkupštinska većina je usvojila i izvještaj o realizaciji strategije razvoja opštine Čelinac u 2020. godini.\nDonesena je i odluka o raspisivanju javnog oglasa za davanje u zakup polјoprivrednog zemlјišta u svojini Republike Srpske putem pribavlјanja pisanih ponuda.\nPrihvaćene su informacije o realizaciji programa održavanja objekata zajedničke komunalne potrošnje i programa održavanja lokalnih i nekategorisanih puteva za prvih šest mjeseci ove godine.\nTagovi: skupstina celinac


Zamenik kosovskog ministra spoljnih poslova Petrit Seljimi upozorio je zvaničnu Tiranu da, kako je rekao, “ne upada u zamku” srpskih vlasti i ne pristane na to da auto-put Priština – Tirana bude “preimenovan” tokom sastanka premijera Srbije i Albanije, Aleksandra Vučića i Edija Rame, koji bi trebalo da se održi u Nišu.\nVelika prašina podigla se oko sastanka premijera Srbije i Albanije, navodi u autorskom tekstu za kosovske medije zamenik šefa diplomatije Kosova Petrit Seljimi.\n“Buka je nastala nakon pisanja pojedinih beogradskih medija da će samitu u Nišu možda prisustvovati i neimenovani zvaničnici Kosova, a spekulisalo se i oko ciljeva i formata sastanka, ali nešto tiše i o predlogu Beograda i početku radova na auto-putu Niš-Drač”, navodi Seljimi.\nKako prenosi B92, Seljimi ističe da je na Trećem regionalnom samitu šefova država zapadnog Balkana, koji je održan u Parizu, Albanija bila u centru pažnje, ali i da je odobreno nekoliko važnih projekata, između ostalih i produženje takozvanog “nacionalnog auto-puta” koji ide van granica Kosova, od Merdara do Niša.\nOn navodi da srpski premijer poslednjih godina neprestano ističe značaj puta Niš-Drač za regionalno povezivanje i saradnju i dodaje da politika Tirane ne treba da bude zarobljena u tom diskursu.\nSeljimi smatra da “postoje dva osnovna problema u pokušajima Beograda da transformiše auto-put Drač-Niš u projekat srpske dobre volje za bolju regionalnu saradnju”.\n“Produženje koje će Srbija graditi od Niša do Merdara, uz pomoć evropskih fondova, je sedmina investicija koje su uložile Priština i Tirana”, dodaje on.\nKako ističe, Niš će biti čvorište na auto-putu Priština-Tirana i postojećeg auto-puta između Skoplja i Zagreba, ali čvorište je i Prizren, a kada bude povezana i Crna Gora, to će biti i Skadar.\nSeljimi zaključuje da je nazivanje tog auto-puta projektom Niš-Drač prilično proizvoljno, kao na primer i Drač-Slavonski Brod, i dodaje da iza ovog leži daleko opasniji problem.\n„Vučić i svi srpski zvaničnici insistiraju da se o odnosima Kosova i Srbije razgovara kao o odnosima između Albanaca i Srba. Srbija nema problem da razgovara sa Tiranom, sa “kosovskim Albancima”, da finansira ili da učestvuje na konferencijama i događajima sa Albancima, ali, Srbija apsolutno nije spremna da se suoči sa Kosovom, kao što i odbija da koristi termin “Kosovari”za građane Kosova. Uvek se govori o “kosovskim Albancima”, ali nikada o “Kosovarima”, smatra zamenik šefa diplomatije Kosova..\nOn ističe da „Srbija sanja “rešavanje problema” Kosova preko Tirane, za Srbiju Kosovo nije država i Priština nije glavni grad jedne države te auto-put ne može biti Beograd-Priština ili Beograd-Priština-Tirana”.\n„Koristeći čudan naziv auto-puta Drač-Niš, Beograd ponovo potvrđuje svoju želju da zadrži preovlađujući fokus na etničkim terminima”, dodaje Seljimi i naglašava da „albanska vlada ne sme da upadne u takvu zamku”.\n„Dobrosusedski odnosi su izuzetno važni u procesu integracije u EU i otopljavanje odnosa Tirane i Beograda postalo je moguće kao derivat dijaloga Prištine i Beograda. Zbog sastanaka kao što je taj u Nišu, gde su ekonomija i politička saradnja u fokusu, niko u Prištini ne bi trebalo da se ljuti. Ali biće razočaravajuće ako Albanija pristane da učestvuje ili čak bude svedok preimenovanje auto-puta Priština-Tirana”, zaključuje Seljimi.\nJača policijska saradnja Podgorice, Tirane i Prištine\nOtrovano na desetine učesnika mitinga opozicije